



*Ovaj poziv se financira iz Europskog fonda za regionalni razvoj*

UPUTE ZA PRIJAVITELJE

Poziv na dostavu projektnih prijedloga

**ZNAKOVI KVALITETE**

dodjela vaučera - otvoreni postupak u modalitetu trajnog Poziva

Referentni broj: KK.03.2.1.XY

SADRŽAJ

[1. OPĆE INFORMACIJE 4](#_Toc501533429)

[1.1. Strateški i zakonodavni okvir 4](#_Toc501533430)

[1.2. Odgovornosti za upravljanje 7](#_Toc501533431)

[1.3. Predmet, svrha i pokazatelji Poziva 7](#_Toc501533432)

[1.4. Financijska alokacija, iznosi i intenziteti bespovratnih sredstava 8](#_Toc501533433)

[Iznos potpore 9](#_Toc501533434)

[Intenzitet potpore 9](#_Toc501533435)

[1.5. Obveze koje se odnose na potpore male vrijednosti 9](#_Toc501533436)

[2. PRAVILA POZIVA 11](#_Toc501533437)

[2.1. Prihvatljivost pružatelja usluge 11](#_Toc501533438)

[2.2. Prihvatljivost prijavitelja 11](#_Toc501533439)

[2.3. Prihvatljivost partnera i formiranje partnerstva 11](#_Toc501533440)

[2.4. Kriteriji za isključenje prijavitelja 11](#_Toc501533441)

[2.5. Broj projektnih prijedloga i bespovratnih sredstava po Prijavitelju 14](#_Toc501533442)

[2.6. Zahtjevi koji se odnose na sposobnost Prijavitelja, učinkovito korištenje sredstava i održivost rezultata projekta 14](#_Toc501533443)

[2.7. Prihvatljivost projekta 15](#_Toc501533444)

[2.8. Prihvatljive projektne aktivnosti: koja ulaganja su dozvoljena? 16](#_Toc501533445)

[2.9. Opći zahtjevi koji se odnose na prihvatljivost izdataka za provedbu projekta 16](#_Toc501533446)

[2.10. Prihvatljive kategorije troškova 17](#_Toc501533447)

[2.11. Neprihvatljivi troškovi 17](#_Toc501533448)

[2.12. Horizontalna načela 18](#_Toc501533449)

[2.12.1. Promicanje ravnopravnosti žena i muškaraca i zabrana diskriminacije 18](#_Toc501533450)

[2.12.2. Pristupačnost za osobe s invaliditetom 18](#_Toc501533451)

[2.12.3. Održivi razvoj 18](#_Toc501533452)

[3. KAKO SE PRIJAVITI 20](#_Toc501533453)

[3.1. Izgled i sadržaj projektnog prijedloga 20](#_Toc501533454)

[3.2. Podnošenje projektnog prijedloga 22](#_Toc501533455)

[3.3. Rok za predaju projektnog prijedloga 22](#_Toc501533456)

[3.4. Dodatne informacije uz projektni prijedlog 23](#_Toc501533457)

[3.5. Objava rezultata Poziva 23](#_Toc501533458)

[4. POSTUPAK DODJELE 25](#_Toc501533459)

[4.1. Faze postupka dodjele bespovratnih sredstava 25](#_Toc501533460)

[4.2. Način naplate vaučera 27](#_Toc501533461)

[4.3. Odredbe vezane uz dodatna pojašnjenja tijekom postupka dodjele vaučera 28](#_Toc501533462)

[4.4. Prigovori 28](#_Toc501533463)

[5. ODREDBE KOJE SE ODNOSE NA PROVEDBU PROJEKTA 30](#_Toc501533464)

[5.1. Razdoblje provedbe projekta 30](#_Toc501533465)

[5.2. Provjere upravljanja projektom 31](#_Toc501533466)

[5.3. Povrat sredstava 32](#_Toc501533467)

[5.4. Informiranje i vidljivost 32](#_Toc501533468)

[6. OBRASCI I PRILOZI 34](#_Toc501533469)

[7. POJMOVNIK 35](#_Toc501533470)

[8. POPIS KRATICA 40](#_Toc501533471)

# OPĆE INFORMACIJE

Putem Poziva na dostavu projektnih prijedloga „Znakovi kvalitete“ (u daljnjem tekstu: Poziv) definiraju se ciljevi, uvjeti i postupci za dodjelu bespovratnih sredstava namijenjenih pripremi i provedbi projekata.

Ove Upute za prijavitelje (u daljnjem tekstu: Upute) pružaju smjernice o načinu podnošenja projektnih prijedloga, navodeći kriterije prihvatljivosti i kriterije odabira projektnih prijedloga, kriterije prihvatljivosti prijavitelja, aktivnosti i izdataka te pravila provedbe projekata kojima se dodjeljuju bespovratna sredstva u okviru ovog Poziva.

***Napomena****:*

*Prije pripreme projektnog prijedloga, prijavitelji su pozvani proučiti cjelokupnu dokumentaciju Poziva te redovno pratiti ažuriranje (izmjene i/ili dopune) dokumentacije Poziva.*

*Prijavitelji se posebice trebaju upoznati s uvjetima dodjele bespovratnih sredstava u obliku vaučera u kojima se razrađuju prava i obveze prijavitelja kao korisnika bespovratnih sredstava, prvenstveno s načinom korištenja vaučera, a koji su navedeni u Izjavi* *prijavitelja o istinitosti podataka, preuzimanja obveza u slučaju dodjele vaučera, izbjegavanju dvostrukog financiranja, ispunjavanju preduvjeta za sudjelovanje u postupku dodjele vaučera.*

## Strateški i zakonodavni okvir

***Strateški okvir***

Okvir za korištenje instrumenata kohezijske politike Europske unije (u daljnjem tekstu: EU) u Republici Hrvatskoj (u daljnjem tekstu: RH) u razdoblju 2014.-2020. definiran je [**Sporazumom o partnerstvu**](https://razvoj.gov.hr/UserDocsImages/arhiva/EU%20fondovi/Programi%20prekogranicna%202014-2020/GLAVNI%20DOKUMENT_Sporazum_o_partnerstvu_HR.pdf) između RH i Europske komisije za korištenje strukturnih i investicijskih fondova EU-a za ulaganje rast i radna mjesta u razdoblju 2014.-2020. (u daljnjem tekstu: Sporazum o partnerstvu). Sporazum o partnerstvu opisuje način na koji će RH pristupiti ispunjavanju zajedničkih ciljeva strategije Europa 2020, kao i nacionalnih ciljeva, uz pomoć sredstava iz proračuna EU-a koja su joj dodijeljena kroz višegodišnji financijski okvir za razdoblje 2014.-2020.

Opći cilj Sporazuma o partnerstvu jest pružiti potporu u približavanju RH ostalim državama EU, odnosno regijama, ubrzavanjem gospodarskog rasta i poticanjem zapošljavanja. Sporazum o partnerstvu definira Tematski cilj Povećanje konkurentnosti malog i srednjeg poduzetništva kao jedan od izabranih ciljeva u koji se usmjeravaju sredstva unutar [**Operativnog programa „Konkurentnost i kohezija 2014.-2020.“**](http://strukturnifondovi.hr/wp-content/uploads/2017/03/OPKK_hrv.pdf) (u daljnjem tekstu: OPKK), koji je izravno obuhvaćen provedbom ovog Poziva.

OPKK se sufinancira iz europskih strukturnih i investicijskih fondova (ESIF), a njegova strategija temelji se na koncentraciji ulaganja u devet Tematskih ciljeva zajedničkog Strateškog okvira i njihovim specifičnim prioritetima ulaganja, s daljnjim fokusom na specifične ciljeve (u daljnjem tekstu: SC), koje je potrebno ostvariti. OPKK je usmjeren ka poboljšanju konkurentnosti u RH, na nacionalnoj i na regionalnoj razini.

Ovaj Poziv pokrenut je u okviru Prioritetne osi (u daljnjem tekstu: PO) 3 Poslovna konkurentnost, Investicijskog prioriteta 3d „Potpora stvaranju kapaciteta MSP-a za uključivanje u proces rasta na regionalnim, nacionalnim i međunarodnim tržištima i inovacijskim procesima“, specifičnog cilja 3d1 „Poboljšani razvoj i rast malih i srednjih poduzetnika na domaćem i stranim tržištima“ OPKK-a, financiranog sredstvima ESI fondova.

Prioritetna os 3 Poslovna konkurentnost, specifični cilj 3d1 Poboljšani razvoj i rast MSP na domaćem i stranim tržištima u okviru OPKK-a ima za cilj pružiti bolju potporu razvoju konkurentnosti pomaganjem održivog razvoja proizvodnje i jačanjem sposobnosti malih i srednjih poduzeća (u daljnjem tekstu: MSP) da se natječu na međunarodnim tržištima kao načina povećanja regionalne konkurentnosti i bržega gospodarskog rasta.

Ovim Pozivom pružit će se potpora MSP-ovima pri zadovoljavanju zahtjeva za korištenje znakova kvalitete[[1]](#footnote-2) u svrhu poboljšanja vidljivosti hrvatskih proizvoda i usluga, pristupa novim tržištima i povećanja njihove konkurentnosti.

Poziv je u skladu sa [**Strategijom razvoja poduzetništva u Republici Hrvatskoj 2013. – 2020.**](http://narodne-novine.nn.hr/clanci/sluzbeni/2013_11_136_2926.html) (NN 136/13) koja je u sklopu Strateškog cilja 1, kao jednu od aktivnosti, identificirala potrebu za pružanjem potpore poduzećima u primjeni tehničkih normi i sustava kvalitete.

Provedba ovog Poziva utvrđena je zakonodavnim okvirom na razini RH i EU.

Ministarstvo gospodarstva, poduzetništva i obrta (u daljnjem tekstu: PT1) će dodijeliti **potpore male vrijednosti** u smislu Uredbe Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore objavljenoj u Službenom listu Europske unije 24. prosinca 2013. godine, serija L 352. (u daljnjem tekstu: *de minimis* Uredba).

Prije pripreme projektnog prijedloga, prijavitelji se pozivaju da prouče glavne dokumente vezane uz ovaj Poziv:

***Zakonodavstvo Europske unije***

* **Ugovor o Europskoj uniji i Ugovor o funkcioniranju Europske unije** (pročišćene verzije, 2016/C 202/01, od 7. lipnja 2016. godine)
* **Uredba (EU) br. 1301/2013** Europskog parlamenta i Vijeća od 17. prosinca 2013. o Europskom fondu za regionalni razvoj i o posebnim odredbama o cilju „Ulaganje za rast i radna mjesta” te stavljanju izvan snage Uredbe (EZ) br. 1080/2006 (Uredba o EFRR-u)
* **Uredba (EU) br. 1303/2013** Europskog parlamenta i Vijeća od 17. prosinca 2013. godine o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (u daljnjem tekstu: Uredba (EU) br. 1303/2013)
* **Delegirana Uredba Komisije (EU) br. 480/2014** od 3. ožujka 2014. godine o dopuni Uredbe (EU) br. 1303/2013 Europskog parlamenta i Vijeća o utvrđivanju zajedničkih odredbi Europskog fonda za regionalni razvoj, Europskog socijalnog fonda, Kohezijskog fonda, Europskog poljoprivrednog fonda za ruralni razvoj i Europskog fonda za pomorstvo i ribarstvo te o utvrđivanju općih odredbi Europskog fonda za regionalni razvoj, Europskog socijalnog fonda, Kohezijskog fonda i Europskog fonda za pomorstvo i ribarstvo
* **Delegirana Uredba: (EU) br. 1268/2012** od 29. listopada 2012. godine o pravilima primjene Uredbe (EU, Euratom) br. 966/2012 Europskog Parlamenta i Vijeća o financijskim pravilima primjenjivim na proračun Unije
* **Uredba Komisije (EU) br. 1407/2013** od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore
* **Preporuka Komisije (EU) br. 2003/361/EC** od 6. svibnja 2003. godine vezano za definiciju mikro, malih i srednjih poduzeća
* **Prilog I** "**Definicije MSP-ova" Uredbe Komisije (EU) br. 651/2014** od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora
* **Uredba (EZ) br. 765/2008** Europskog parlamenta i Vijeća od 9. srpnja 2008. o utvrđivanju zahtjeva za akreditaciju i za nadzor tržišta u odnosu na stavljanja proizvoda na tržište i o stavljanju izvan snage Uredbe (EEZ) br. 339/93.

***Nacionalno zakonodavstvo***

* **Ugovor o pristupanju Republike Hrvatske Europskoj uniji** (NN - Međunarodni ugovori br. 2/12)
* **Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014.-2020.** (NN 92/14)
* **Uredba o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, uvezi s ciljem" Ulaganje za rast i radna mjesta“** (NN 107/14, 23/15, 129/15, 15/17, 18/17 - ispravak)
* **Zakon o državnim potporama** (NN 47/14)
* **Zakon o poticanju razvoja malog gospodarstva** (NN 29/02, 63/07, 53/12, 56/13, 121/16)
* **Zakon o normizaciji** (NN 80/2013)
* **Zakon o akreditaciji** (NN 158/03, 75/09, 56/13)
* **Zakon o obrtu** (NN 143/13)
* **Zakon o trgovačkim društvima** (NN 111/93, 34/99, 118/03, 146/08, 137/09, 152/11, 111/12, 144/12, 68/13, 110/15)
* **Zakon o zadrugama** (NN 34/11, 125/13, 76/14)
* **Zakon o sprječavanju pranja novca i financiranja terorizma** (NN 87/2008, 25/2012)
* **Zakon o profesionalnoj rehabilitaciji i zapošljavanju osoba s invaliditetom** (NN 157/13, 152/14)
* **Zakon o ravnopravnosti spolova** (NN 82/08, 69/17)
* **Zakon o suzbijanju diskriminacije** (NN 85/08, 112/12)
* **Zakon o potvrđivanju Konvencije o pravima osoba s invaliditetom i Fakultativnog protokola uz Konvenciju o pravima osoba s invaliditetom, s posebnim naglaskom na članak 9. Konvencije** (NN Međunarodni ugovori, br. 6/07 i 5/08)
* **Ustavni zakon o pravima nacionalnih manjina** (NN 155/02, 47/10, 80/10, 93/11)
* **Zakon o regionalnom razvoju Republike Hrvatske** (NN 147/14, 123/17)
* **Zakon o brdsko-planinskim područjima** (NN 12/02, 32/02, 117/03, 42/05, 90/05, 80/08, 148/13, 147/14)
* **Zakon o područjima posebne državne skrbi** (NN 86/08, 57/11, 51/13, 148/13, 76/14, 147/14, 18/15)
* **Zakon o otocima** (NN 34/99, 149/99, 32/02, 33/06)
* **Odluka o razvrstavanju jedinica lokalne i područne (regionalne) samouprave prema stupnju razvijenosti** (NN 158/13)
* **Stečajni Zakon** (NN 71/15, 104/17)
* **Zakon o financijskom poslovanju i predstečajnoj nagodbi** (NN 108/12; 144/12; 81/13, 112/13, 78/15)
* **Pravilnik o prihvatljivosti troškova** (NN 143/14)
* **Program dodjele potpora male vrijednosti** (KLASA:xxxx , URBROJ: xxxx od xy.xx.xxxx., u daljnjem tekstu: Program de minimis)
* **Pravilnik o tradicijskim, odnosno umjetničkim obrtima** ([NN 112/2007](https://narodne-novine.nn.hr/clanci/sluzbeni/2007_10_112_3312.html))
* **Pravilnik o znakovima vizualnog označavanja hrvatskih proizvoda i usluga** od 5. lipnja 2007. [Hrvatske gospodarske komore.](http://znakovi.hgk.hr/pravilnik-o-znakovima-vizualnog-oznacavanja-hrvatskih-proizvoda-i-usluga/)

***Napomena****:*

*Propisi navedeni u ovom Pozivu su propisi koji su na snazi (važeći) u trenutku njegove objave te se na Upute za prijavitelje i ostalu prateću dokumentaciju, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune.*

*Dužnost je Prijavitelja provjeriti primjenjivo zakonodavstvo u trenutku dostave projektnog prijedloga, jer će se na Prijavitelja primijeniti propisi koji su na snazi (važeći) u trenutku podnošenja projektnog prijedloga.*

## Odgovornosti za upravljanje

Ministarstvo regionalnoga razvoja i fondova Europske unije je **Upravljačko tijelo** (u daljnjem tekstu: UT) odgovorno za upravljanje i provedbu OPKK-a.

**Posredničko tijelo razine 1** (u daljnjem tekstu: PT1) za ovaj Poziv je Ministarstvo gospodarstva, poduzetništva i obrta.

**Posredničko tijelo razine 2** (u daljnjem tekstu: PT2) za ovaj Poziv je Hrvatska agencija za malo gospodarstvo, inovacije i investicije (u daljnjem tekstu: HAMAG-BICRO).

Sva tijela u sustavu obavljaju svoje djelatnosti i odgovorne su za procedure kako je definirano ranije navedenim zakonodavnim okvirom te odredbama ovog Poziva.

## Predmet, svrha i pokazatelji Poziva

Ovim se Pozivom želi potaknuti mikro, male i srednje poduzetnike da dobivanjem znakova kvalitete povećaju svoju konkurentnost te doprinesu povećanju prepoznatljivosti hrvatskih proizvoda i usluga na otvorenom tržištu.

Pojam znakovi kvalitete odnosi se na znakove: „Hrvatska kvaliteta“, „Izvorno hrvatsko“, "Tradicijski obrt" i "Umjetnički obrt" koji su definirani Pravilnikom o znakovima vizualnog označavanja hrvatskih proizvoda i usluga odnosno Pravilnikom o tradicijskim, odnosno umjetničkim obrtima (NN 112/2007).

*Predmet Poziva:* Poticanje kreativnosti i inovativnosti MSP-ova označavanjem kvalitetnih i prepoznatljivih hrvatskih proizvoda i usluga kroz pružanje potpore za ishođenje znaka kvalitete za proizvode, skupine proizvoda, odnosno jednu ili više usluga ili djelatnosti.

*Svrha (cilj) Poziva:* Primjenom znakova kvalitete pridonijeti aktivnostima MSP-ova da dokazom kvalitete, sigurnosti i pouzdanosti svojih proizvoda i usluga te povećanjem njihove prepoznatljivosti na tržištu osiguraju preduvjete za povećanje prihoda od prodaje, izvoza i ukupne konkurentnosti. Povećana primjena znakova kvalitete doprinijet će promociji i stvaranju dodane vrijednosti za vrhunske hrvatske proizvode i usluge i stvaranju hrvatskog identiteta na zajedničkom i svjetskom tržištu.

***Pokazatelji***

Za uspješnu primjenu i praćenje postignuća, prijavitelj na razini projektnog prijedloga treba opisati ***pokazatelje neposrednih rezultata*** specifičnih za Poziv/projekt te njihove konkretne vrijednosti navesti u Prijavnom obrascu gdje je primjenjivo te u ostaloj, za to predviđenoj dokumentaciji Poziva.

***Pokazatelji definirani na razini projektnog prijedloga*** trebaju doprinositi postizanju pokazatelja na razini Poziva.

**Pokazatelji neposrednih rezultata specifični za Investicijski prioritet**

|  |  |
| --- | --- |
| Zajednički pokazatelj neposrednih rezultata OPKK | Opis |
| CO01 – N Proizvodno ulaganje: Broj poduzeća koja primaju potporu | Broj malih i srednjih poduzeća koja primaju potporu u bilo kojem obliku iz EFRR-a (bilo da potpora predstavlja državnu potporu ili ne) |
| CO02 - N Proizvodno ulaganje: Broj poduzeća koja primaju bespovratna sredstva | Broj poduzeća koja primaju potporu u obliku izravne bespovratne financijske potpore uvjetovane završetkom projekta |

**Pokazatelji neposrednih rezultata specifični za Poziv/Projekt**

|  |  |
| --- | --- |
| Pokazatelj neposrednih rezultata | Opis |
| Broj proizvoda/usluga za koji je ishođena oznaka kvalitete | Broj proizvoda/usluga za koje će biti ishođena oznaka kvalitete kao rezultat projekta u godini m.  Prilikom unosa podataka u Prijavni obrazac prijavitelj je dužan unijeti cijeli broj. |

U slučaju da korisnik ne ostvari planiranu razinu pokazatelja navedenih u prijavi projektnog prijedloga, nadležno tijelo ima pravo od korisnika zatražiti izvršenje povrata dijela isplaćenih sredstava razmjerno neostvarenom udjelu pokazatelja sukladno Prilogu 7. Pravila o financijskim korekcijama.

## Financijska alokacija, iznosi i intenziteti bespovratnih sredstava

Bespovratna sredstva dodjeljivat će se putem otvorenog postupka dodjele bespovratnih sredstava u obliku vaučera, odnosno do iskorištenja raspoloživih sredstava predviđenih za ovaj Poziv.

Temeljem OPKK, iz EFRR za ovaj Poziv raspoloživo je ukupno 7.500.000,00 HRK bespovratnih sredstava za razdoblje 2014. – 2020, što se prikazuje u Državnom proračunu Republike Hrvatske na izvoru 563 - Europski fond za regionalni razvoj (EFRR).

Za dodjelu bespovratnih sredstava prijaviteljima koji su registrirani na područjima jedinica područne (regionalne) samouprave (JP(R)S) svrstanima na temelju Odluke o razvrstavanju jedinica lokalne i područne (regionalne) samouprave prema stupnju razvijenosti (NN 158/13) utvrđuju se slijedeći iznosi sredstava:

* 5.000.000,00 HRK - sredstva namijenjena za I i II skupinu JP(R)S
* 2.500.000,00 HRK -sredstva namijenjena za III i IV skupinu JP(R)S.

PT1 zadržava pravo ne dodijeliti sva raspoloživa sredstva u okviru ovog Poziva u slučaju nedovoljnog broja relevantnih prijava.

### Iznos potpore

Najviši iznos vaučera ovisi o prihvatljivim troškovima pojedinačnog projektnog prijedloga. Iznos vaučera ne može biti viši od **75.000,00** HRK.

Potpore se mogu dodijeliti uz uvjet da su poštovana ograničenja vezana za pragove dodjele potpore male vrijednosti utvrđena u članku 3. *de minimis* Uredbe. U slučaju da traženim iznosom potpore prijavitelj prelazi gornje granice za dodjelu de minimis potpore, neće biti moguće dodijeliti vaučer putem ovog Poziva.

### Intenzitet potpore

Maksimalan intenzitet potpore **iznosi 100%.**

Prijavitelj se obvezuje iz vlastitih sredstva ili vanjskim financiranjem osigurati:

* sredstva za financiranje razlike između iznosa ukupnih prihvatljivih izdataka projektnog prijedloga te iznosa bespovratnih sredstava iz EFRR dodijeljenih za financiranje prihvatljivih izdataka u sklopu ovog Poziva
* sredstva za financiranje ukupnih neprihvatljivih troškova unutar projektnog prijedloga.

***Napomena****:*

*Stopa sufinanciranja određuje se na 7 (sedam) decimala. Traženi iznos potpore, izražen kroz stopu sufinanciranja, potrebno je, prikazati u postotku ne većem od 100,0000000%.*

## Obveze koje se odnose na potpore male vrijednosti

Prihvatljive potpore dodijeljene u okviru ovog Poziva u skladu su s *de minimis* Uredbom.

Potpore male vrijednosti dodjeljivat će se MSP-ovima u obliku bespovratnih sredstava. Potpore male vrijednosti dodijeljene prema ovom Pozivu smatraju se transparentnim potporama, u smislu članka 4. *de minimis* Uredbe.

Potpore male vrijednosti iz ovog Poziva dodjeljivat će se jednom poduzetniku, kako je definirano u članku 2. stavak 2. *de minimis* Uredbe.

Potpora male vrijednosti smatra se dodijeljenom danom izdavanja vaučera (u kojem slučaju je korisnik i stekao zakonsko pravo na potporu).

Ukupan iznos potpore male vrijednosti koja se **po državi članici** dodjeljuje jednom poduzetniku **ne smije prelaziti 200.000,00 EUR** tijekom prethodne dvije fiskalne godine i u tekućoj fiskalnoj godini.

Ukupan iznos potpore male vrijednosti koja se po državi članici dodjeljuje jednom poduzetniku koji obavlja **cestovni prijevoz tereta** **za najamninu ili naknadu** ne smije premašiti **100.000,00 EUR** tijekom prethodne dvije fiskalne godine i u tekućoj fiskalnoj godini. Navedena potpore male vrijednosti **ne smije** se koristiti za kupovinu vozila za cestovni prijevoz tereta.

Gornje granice primjenjuju se bez obzira na oblik potpora male vrijednosti ili na cilj koji se namjerava postići te neovisno o tome financira li se potpora koju dodjeljuje država članica u cijelosti ili djelomično iz sredstava koja su podrijetlom iz Europske unije ili državnog proračuna Republike Hrvatske.

Ako bi se dodjelom zatraženih novih potpora male vrijednosti mogla premašiti odgovarajuća gornja granica iz članka 4. stavak 2. Programa *de minimis*, ni jedna od tih novih potpora ne može se dodijeliti.

***Zbrajanje potpora***

Potpore male vrijednosti koje se dodjeljuju u skladu s de minimis Uredbom mogu se kumulirati s potporama male vrijednosti, dodijeljenima u skladu s Uredbom Komisije (EU) br. 360/2012 od 25. travnja 2012. o primjeni članaka 107. i 108. Ugovora o funkcioniranju Europske unije na de minimis potpore koje se dodjeljuju poduzetnicima koji pružaju usluge od općeg gospodarskog interesa (SL L 114, 26.4.2012., str. 8.) do gornjih granica utvrđenih u de minimis Uredbi. Mogu se pribrajati potporama male vrijednosti dodijeljenima u skladu s drugim uredbama o potporama male vrijednosti do odgovarajuće gornje granice utvrđene člankom 3. stavkom 2. de minimis Uredbe.

Potpore male vrijednosti ne mogu se zbrajati s državnim potporama u vezi s istim prihvatljivim troškovima ili s državnim potporama za istu mjeru rizičnog financiranja ako bi takva kumulacija prelazila primjenjivi najviši intenzitet ili iznos potpore koji je u konkretnim okolnostima svakog pojedinog slučaja utvrđen Uredbom (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora odnosno odlukom Europske komisije.

Potpore male vrijednosti koje nisu dodijeljene za određene opravdane troškove ili se njima ne mogu pripisati mogu se kumulirati s drugim državnim potporama dodijeljenima u skladu s Uredbom (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora ili odlukom Europske komisije (članak 4. de minimis Uredbe).

Pri zbrajanju potpora i određivanju intenziteta i iznosa potpora, u obzir će se uzimati svi javni izvori financiranja.

*U okviru ovog Poziva nije dozvoljena kombinacija ESIF financijskih instrumenata i ESIF bespovratnih sredstava za isti investicijski projekt unutar jedne operacije izravno vezane uz istog korisnika bespovratnih sredstava, odnosno krajnjeg primatelja financijskih instrumenata.*

*U skladu s člankom 37. stavkom 9. Uredbe (EU) br. 1303/2013 bespovratna sredstva ne smiju se koristiti za povrat sredstava potpore primljene iz financijskih instrumenata. Isto tako, financijski instrumenti ne smiju se koristiti za predfinanciranje bespovratnih sredstava.*

# PRAVILA POZIVA

## Prihvatljivost pružatelja usluge

Kao jedine organizacije koje mogu dodijeliti hrvatske znakove kvalitete navedene u poglavlju 2.8 Prihvatljive projektne aktivnosti: koja ulaganja su dozvoljena? ovih Uputa za prijavitelje, prihvatljivi pružatelji usluge su utvrđeni kako slijedi:

* Hrvatska obrtnička komora za tradicijske i umjetničke obrte temeljem [Pravilnika o tradicijskim, odnosno umjetničkim obrtima (NN 112/2007)](https://narodne-novine.nn.hr/clanci/sluzbeni/2007_10_112_3312.html)
* Hrvatska gospodarska komora za znakove Hrvatska kvaliteta i Izvorno hrvatsko temeljem [Pravilnika o znakovima vizualnog označavanja hrvatskih proizvoda](http://znakovi.hgk.hr/pravilnik-o-znakovima-vizualnog-oznacavanja-hrvatskih-proizvoda-i-usluga/) koji je donesen temeljem članka 28. Statuta HGK (NN 39/16) dana 5. 12. 2016. godine.

## Prihvatljivost prijavitelja

Prijavitelj mora biti pravna ili fizička osoba koja je mikro, mali ili srednji poduzetnik sukladno definiciji malih i srednjih poduzeća na način utvrđen u Prilogu I. "Definicija MSP-ova" Uredbe 651/2014.

Prijavitelj mora dokazati da u trenutku prijave nije niti u jednoj situaciji isključenja, koje su definirane u točki [2.4](#_Kriteriji_za_isključenje) Uputa.

Prihvatljivost prijavitelja će se provjeravati sukladno relevantnim dokumentima navedenima u točki [3.1.](#_Izgled_i_sadržaj) Uputa.

## Prihvatljivost partnera i formiranje partnerstva

Prijavitelji moraju djelovati pojedinačno. Partnerske organizacije i partnerstvo[[2]](#footnote-3) bilo koje vrste nisu prihvatljivi.

## Kriteriji za isključenje prijavitelja

U okviru ovog Poziva, potpora se **ne može**dodijeliti:

1. velikim poduzećima
2. prijaviteljima koji nemaju poslovni nastan u RH prilikom podnošenja projektnog prijedloga
3. prijaviteljima koji nisu registrirani za obavljanje gospodarske djelatnosti najmanje u godini koja prethodi godini predaje projektnog prijedloga
4. prijaviteljima koji djeluju u sektoru primarne poljoprivredne proizvodnje
5. poduzetnicima koji djeluju u sektoru prerade i stavljanja na tržište poljoprivrednih proizvoda, u sljedećim slučajevima:
   1. ako se iznos potpore utvrđuje na temelju cijene ili količine proizvoda kupljenih od primarnih proizvođača ili stavljenih na tržište od strane dotičnih poduzetnika
   2. ako su potpore uvjetovane njihovim djelomičnim ili potpunim prenošenjem na primarne proizvođače
6. prijaviteljima koji djeluju u sektoru ribarstva i akvakulture
7. za ulaganja u sektorima:

* poslovanja nekretninama (NKD oznaka 68)
* djelatnosti kockanja i klađenja (NKD oznaka 92)
* financijske djelatnosti i djelatnosti osiguranja (NKD oznake: 64, 65, 66)
* pravne i računovodstvene djelatnosti (NKD oznaka 69)
* trgovanja ili proizvodnje robe vojne namjene, obrambenih proizvoda i nevojnih ubojitih sredstava
* trgovine na veliko i malo (NKD oznake: 45, 46 i 47)
* knjižnice, arhivi, muzeji i ostale kulturne djelatnosti (NKD oznaka 91)
* sportske, zabavne i rekreacijske djelatnosti (NKD oznaka 93)
* djelatnosti zdravstvene i socijalne skrbi (NKD oznake: 86, 87 i 88)

1. udrugama i dobrotvornim organizacijama
2. ukoliko je izravno povezana s izvezenim količinama, ukoliko je namijenjena uspostavi i upravljanju distribucijske mreže u drugim državama članicama i trećim zemljama ili ukoliko je povezana s drugim tekućim troškovima povezanima s izvoznom djelatnošću
3. ukoliko se potpora uvjetuje uporabom domaće robe u odnosu na uvezenu robu
4. prijaviteljima koji su prešli ili s traženom potporom prelaze pragove definirane de minimis Uredbom
5. prijaviteljima koji su dobili državnu potporu ili potporu male vrijednosti za isti opravdani trošak projekta, ukoliko ista nije u skladu s odjeljkom Zbrajanje potpora
6. prijaviteljima od kojih je, kako je navedeno u članku 1., točka 4.a) Uredbe 651/2014, temeljem prethodne odluke Komisije kojom se potpora proglašava protuzakonitom i nespojivom s unutarnjim tržištem, zatražen povrat sredstava
7. prijaviteljima koji nisu izvršili zatraženi povrat ili su u postupku povrata sredstava prethodno dodijeljenih u drugom postupku dodjele bespovratnih sredstava iz bilo kojeg javnog izvora (uključujući iz EU odnosno ESI fondova), za aktivnosti odnosno troškove **koji nisu izvršeni**
8. prijaviteljima kojima je utvrđeno teško[[3]](#footnote-4) kršenje Ugovora zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima EU, odnosno ESI fondova
9. prijaviteljima koji imaju iskazan gubitak prema godišnjem financijskom izvješću u fiskalnoj godini koja prethodi godini predaje projektnog prijedloga ili posljednjem dostupnom financijskom izvješću (što je prije primjenjivo)
10. prijaviteljima koji vode poslovne knjige i evidencije sukladno Zakonu o porezu na dohodak umjesto uvjeta navedenog u točki 16. moraju udovoljiti sljedećem uvjetu: nemaju iskazan gubitak prema DOH obrascu u godini koja prethodi godini predaje projektnog prijedloga ili posljednjem dostupnom (što je prije primjenjivo) (ukupni godišnji iznos primitaka mora biti veći od ukupnog iznosa izdataka)
11. prijavitelju protiv kojega je podnesen prijedlog za pokretanje predstečajnog ili stečajnog postupka; pokrenut prethodni postupak radi utvrđivanja uvjeta za otvaranje stečajnog postupka; otvoren predstečajni ili stečajni postupak, ispunjeni uvjeti za pokretanje ili je pokrenut postupak likvidacije (po službenoj dužnosti ili po prijedlogu); podnesen prijedlog za otvaranje postupka izvanredne uprave; kojim upravlja osoba postavljena od strane nadležnog suda ili je pokrenut postupak nadležnog suda za postavljanje osobe koja će njime upravljati; koji je u nagodbi s vjerovnicima ili je pokrenut postupak nagodbe s vjerovnicima; koji je obustavio poslovne djelatnosti, ili koji se nalazi u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični svim prethodno navedenim postupcima
12. prijavitelju koji nije izvršio obvezu isplate plaća zaposlenicima, plaćanja doprinosa za financiranje obveznih osiguranja ili plaćanja poreza u skladu s propisima Republike Hrvatske kao države u kojoj je osnovan prijavitelj i u kojoj će se provoditi Ugovor o dodjeli bespovratnih sredstava. U pogledu ove točke, smatra se prihvatljivim da prijavitelj/korisnik nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja.
13. ako je prijavitelj/osoba ovlaštena po zakonu za zastupanje proglašen krivim zbog teškog profesionalnog propusta
14. ako je prijavitelj ili osoba ovlaštena po zakonu za zastupanje prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela, odnosno za odgovarajuća kaznena djela prema propisima države njihova sjedišta ili države čiji je državljanin osoba ovlaštena po zakonu za zastupanje prijavitelja

* sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (Narodne novine, broj 125/2011, 144/2012, 56/2015, 61/2015), članka 333. (udruživanje za počinjenje kaznenih djela), iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12);
* korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (Narodne novine, broj 125/2011, 144/2012, 56/2015, 61/2015) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12);
* prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (Narodne novine, broj 125/2011, 144/2012, 56/2015, 61/2015) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12);
* terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona (Narodne novine, broj 125/2011, 144/2012, 56/2015, 61/2015) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12);
* pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (Narodne novine, broj 125/2011, 144/2012, 56/2015, 61/2015) i članka 279. (pranje novca) iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);
* dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (Narodne novine, broj 125/2011, 144/2012, 56/2015, 61/2015) i članka 175. (trgovanje ljudima i ropstvo) iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12)

1. prijaviteljima koji su u sukobu interesa u predmetnom postupku dodjele bespovratnih sredstava
2. prijaviteljima koji su dostavili lažne informacije u sklopu projektnog prijedloga.

Ako prijavitelj djeluje u jednom ili više sektora ili djelatnosti navedenih u točkama od 4) do 7), a ima i druge djelatnosti koje su obuhvaćene područjem primjene Programa de minimis i ovih Uputa, može ostvariti pravo na potporu dodijeljenu u odnosu na prihvatljive sektore ili djelatnosti, uz uvjet da sektori ili aktivnosti isključeni iz djelokruga Programa de minimis i ovih Uputa ne ostvaruju korist od potpore dodijeljene u okviru ovog Poziva. U tom pogledu korisnik potpore male vrijednosti dužan je osigurati razdvajanje prihvatljivih od neprihvatljivih sektora bilo podjelom aktivnosti bilo razdvajanjem troškova.

## Broj projektnih prijedloga i bespovratnih sredstava po Prijavitelju

Prijavitelj po predmetnom Pozivu u postupku dodjele[[4]](#footnote-5) bespovratnih sredstava u obliku vaučera (u daljnjem tekstu: Postupak dodjele) može imati samo jedan projektni prijedlog.

U slučaju da prijavitelj podnese novi projektni prijedlog, dok je prvotno zaprimljeni projektni prijedlog još uvijek u postupku dodjele, novi projektni prijedlog neće biti uključen u postupak dodjele.

Po završetku postupka dodjele, prijavitelj može podnijeti novi projektni prijedlog.

Broj pojedinih potpora/vaučera koji mogu biti dodijeljene jednom prijavitelju nije ograničen, no ukupan iznos potpore male vrijednosti dodijeljen jedinstvenom poduzetniku mora biti u skladu s točkom 1.5.

## Zahtjevi koji se odnose na sposobnost Prijavitelja, učinkovito korištenje sredstava i održivost rezultata projekta

Prijavitelj mora biti u mogućnosti pravovremeno provesti projekt u skladu sa zahtjevima utvrđenima u ovim Uputama. Prijavitelj treba osigurati učinkovitu uporabu sredstava u skladu s načelima ekonomičnosti, učinkovitosti i djelotvornosti.

Prijavitelj mora imati stabilne i dostatne izvore financiranja za održavanje svojih aktivnosti tijekom cijelog razdoblja provedbe projekta i za sudjelovanje u njegovu financiranju.

Sredstva ovog Poziva podijeljena su između I i II skupine JP(R)S i III i IV skupine JP(R)S prema mjestu provedbe sufinancirane operacije svakog korisnika. Mjestom provedbe se smatra JP(R)S u kojoj korisnik ima sjedište odnosno poslovnu adresa poslovne jedinice ili podružnice u kojoj se projekt provodi u trenutku podnošenja projektnog prijedloga. Prijavitelj može provoditi projekt samo u jednoj JP(R)S.

Promjena u provedbenoj JP(R)S nakon podnošenja prijave nije dopuštena, a promjena JP(R)S je legitimni razlog za otkazivanje vaučera. Svaki prijavitelj treba jasno odrediti u Prijavnom obrascu u kojoj JP(R)S ima sjedište ili poslovnu adresu poslovne jedinice ili podružnice u kojoj se djelatnost provodi, a isto će se navesti u vaučeru.

Isto tako prijavitelji moraju osigurati održivost rezultata projekta nakon završetka provedbe sukladno točki [5.2](#_Provjere_upravljanja_projektom) Uputa.

Iznosi koji su u ime projekta nepropisno isplaćeni, vraćaju se u Državni proračun razmjerno razdoblju u kojemu ovi zahtjevi nisu bili ispunjeni, sukladno Prilogu 7. Pravila o financijskim korekcijama.

Nepridržavanje zahtjeva koji se odnose na sposobnost prijavitelja, učinkovito korištenje sredstava i zahtjeva povezanih s trajnošću, smatrat će se kršenjem odredbi Poziva i obveza iz vaučera te je moguće od korisnika zatražiti povrat sredstava.

## Prihvatljivost projekta

***Napomena****:*

*Kriteriji prihvatljivosti projekta (navedeni niže) provjeravaju se tijekom odgovarajuće dijela postupka dodjele (kako je opisano u točki 4.1 ovih Uputa).*

Kako bi bio prihvatljiv, projektni prijedlog mora udovoljavati svim utvrđenim kriterijima prihvatljivosti, kako slijede:

* aktivnosti projekta su u skladu s prihvatljivim aktivnostima u sklopu ovog Poziva (točka 2.8 Uputa); *dokazuje se Prijavnim obrascem* (*Obrazac 1)*
* prijavitelj je u trenutku predaje projektnog prijedloga registriran za prihvatljivu djelatnost na koju se odnose projektne aktivnosti; *dokazuje se Izjavom (Obrazac 2), Prijavnim obrascem*
* projektne aktivnosti moraju se odvijati u prihvatljivom sektoru sukladno točki 2.4 ovih Uputa; *dokazuje se Izjavom (Obrazac 2), Prijavnim obrascem (Obrazac 1)*
* iznos traženih bespovratnih sredstava odgovara navedenim ograničenjima povezanima s najvišim iznosom i intenzitetom potpore; *dokazuje se* *Izjavom (Obrazac 2), Prijavnim obrascem (Obrazac 1)*
* projekt udovoljava svim zahtjevima povezanima s pravilima potpora male vrijednosti utvrđenima u Programu *de minimis* (točka 1.5 Uputa); *dokazuje se Izjavom (Obrazac 2), Prijavnim obrascem (Obrazac 1)*
* projekt se u potpunosti provodi na teritoriju Republike Hrvatske; *dokazuje se Prijavnim obrascem (Obrazac 1)*
* rezultati projekta moraju imati ekonomski i društveni učinak u Republici Hrvatskoj; *dokazuje se Izjavom (Obrazac 2), Prijavnim obrascem (Obrazac 1)*
* projekt u trenutku podnošenja projektnog prijedloga nije fizički niti financijski završen; *dokazuje se Prijavnim obrascem (Obrazac 1)*
* provedba projekta ne smije započeti prije dodjele vaučera; *dokazuje se Izjavom (Obrazac 2)*
* trajanje projekta ne može biti duže od 12 mjeseci od dana dodjele vaučera; *dokazuje se Izjavom (Obrazac 2), Prijavnim obrascem (Obrazac 1)*
* projekt je spreman za početak provedbe aktivnosti projekta i njihov završetak u skladu s planom aktivnosti navedenim u projektnom prijedlogu i zadanim vremenskim okvirima za provedbu projekta definiranim u ovoj točki Uputa*; dokazuje se Prijavnim obrascem (Obrazac 1), Izjavom (Obrazac 2)*
* projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava (u skladu s člankom 125. stavkom 3(f) Uredbe (EU) br. 1303/2013) nakon promjene proizvodne aktivnosti izvan programskog područja; *dokazuje se Izjavom (Obrazac 2*)
* projekt se, na način opisan u projektnom prijedlogu, ne bi mogao provesti bez potpore iz Fondova (prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz OPKK-a osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta); *dokazuje se Izjavom (Obrazac 2)*
* projekt poštuje načelo nekumulativnosti te ne predstavlja dvostruko financiranje; *dokazuje se Izjavom (Obrazac 2)*
* projekt je u skladu s horizontalnim politikama EU o ravnopravnosti spolova i nediskriminaciji, tj. projekt mora doprinositi ovim politikama ili biti neutralan u odnosu na njih (točka [2.10.](#_Horizontalna_načela) Uputa); *dokazuje se Izjavom (Obrazac 2), Prijavnim obrascem (Obrazac 1).*

## Prihvatljive projektne aktivnosti: koja ulaganja su dozvoljena?

Vaučer se izdaje samo u svrhu nabavljanja znakova kvalitete (prihvatljivi troškovi navedeni su u točki 2.9.1. ovih Uputa), i to onih koje je korisnik naznačio u svom projektnom prijedlogu, a koji su prihvatljivi za sufinanciranje putem ovog Poziva, odnosno koji će biti isporučeni od strane prihvatljivih pružatelja usluga.

Prihvatljive aktivnosti koje se mogu financirati u okviru ovog Poziva odnose se na ishođenje sljedećih znakova kvalitete:

* „Hrvatska kvaliteta“
* „Izvorno hrvatsko“
* „Tradicijski obrti",
* „Umjetnički obrti".

*(vidjeti definicije u Pojmovniku).*

Aktivnosti mogu biti prihvatljive samo ukoliko je izdavanje oznake kvalitete provedeno od strane prihvatljivog Pružatelja usluga navedenog u točki [2.1](#_Prihvatljivost_pružatelja_usluge) Uputa.

## Opći zahtjevi koji se odnose na prihvatljivost izdataka za provedbu projekta

Proračun projekta treba biti realan i učinkovit tj. troškovi/izdatci projekta moraju biti dostatni za postizanje očekivanih rezultata, a cijene trebaju odgovarati tržišnim cijenama. Pri određivanju prihvatljivosti izdataka, potrebno je uzeti u obzir točke 2.9.1. i 2.9.2. ovih Uputa i [Pravilnik o prihvatljivosti izdataka (NN 143/14)](https://narodne-novine.nn.hr/clanci/sluzbeni/2014_01_5_86.html).

Pri obračunu i dodjeli bespovratnih sredstava u obzir će se uzimati samo prihvatljivi troškovi.

Troškovi moraju ispunjavati sve sljedeće opće uvjete prihvatljivosti:

* biti u skladu s općim uvjetima prihvatljivosti navedenima u Pravilniku o prihvatljivosti izdataka (Narodne novine, br. 143/2014) i dodatnim uvjetima za prihvatljivost izdataka primjenjivima na ovaj Poziv
* nastati kod Prijavitelja/Korisnika i biti plaćeni od strane Prijavitelja/Korisnika tijekom razdoblja prihvatljivosti izdataka
* nastati za vrijeme trajanja (razdoblja) provedbe projekta
* biti povezani i nastati u okviru projekta (proračuna projekta) koji je odabran u okviru ovog Poziva, a za koji je dodijeljen vaučer
* biti opravdani i u skladu s načelom odgovornog financijskog upravljanja, odnosno u skladu s načelima ekonomičnosti, učinkovitosti i djelotvornosti za postizanje rezultata te biti u skladu s tržišnim cijenama
* biti stvarni, odnosno potkrijepljeni računima ili računovodstvenim dokumentima jednake dokazne vrijednosti
* biti usklađeni s primjenjivim poreznim i socijalnim zakonodavstvom
* biti usklađeni s odredbama čl. 65. stavka 11. Uredbe (EU) br. 1303/2013 koje se odnose na zabranu dvostrukog financiranja iz drugog financijskog instrumenta EU te dvostrukog financiranja iz bilo kojeg drugog izvora osim vlastitih sredstava Prijavitelja
* biti usklađeni s pravilima o trajnosti operacija iz točke 2.6. ovih Uputa
* biti usklađeni s pravilima financijskih ograničenja navedenih u točki 1.4. ovih Uputa.

## Prihvatljive kategorije troškova

Sljedeće kategorije troškova smatraju se prihvatljivima:

* troškovi zahtjeva za izdavanje znaka kvalitete
* troškovi naknade za pravo uporabe znaka u prvom razdoblju korištenja[[5]](#footnote-6) (ako je primjenjivo).

## Neprihvatljivi troškovi

Neprihvatljivi troškovi Prijavitelja:

* troškovi vezani za održavanje postojećeg znaka kvalitete
* troškovi uvođenja i održavanja normi za sustave upravljanja i procesa
* troškovi povezani s ocjenjivanjem sukladnosti proizvoda
* troškovi akreditacije tijela za ocjenjivanje sukladnosti
* troškovi upravljanja projektom
* PDV tj. porez na dodanu vrijednost
* kamate na dug
* trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ
* trošak povezan s trgovačkim društvima u poteškoćama, u skladu s definicijom pravila Europske unije o državnim potporama
* plaće, otpremnine, doprinosi za dobrovoljna zdravstvena ili mirovinska osiguranja te bonusi za zaposlene
* kazne, financijske globe i troškovi sudskog spora
* operativni troškovi
* gubici zbog fluktuacija valutnih tečaja i provizija na valutni tečaj
* bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode
* doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje potkrijepljeno dokumentima odgovarajuće dokazne vrijednosti, odnosno svi koji su utvrđeni neprihvatljivima u skladu s Pravilnikom o prihvatljivosti izdataka (narodne novine, broj 143/2014)
* ostali troškovi nespomenuti kao prihvatljivi.

***Napomena****:*

*Prijavitelj preuzima rizik za troškove nastale u razdoblju između podnošenja projektnog prijedloga i datuma odobrenja bespovratnih sredstava. Prijavitelj je dužan iskazati proračun svih troškova potrebnih za realizaciju projekta, uključujući prihvatljive i neprihvatljive troškove. Prihvatljivi i neprihvatljivi troškovi čine ukupnu vrijednost projekta. Iznos sufinanciranja odnosi se samo na prihvatljive troškove projekta. Neprihvatljive troškove snosi prijavitelj/korisnik.*

## Horizontalna načela

Prijavitelji su obavezni pridržavati se zakonskih odredbi (navedenih u poglavlju 1.1. Uputa) koje predstavljaju minimalne zahtjeve pri provedbi horizontalnih politika i preduvjet su za korištenje sredstava iz fondova. Poštujući zakonske odredbe projekt je neutralan u pogledu horizontalnih politika, a pripadajući izdaci i aktivnosti neće se smatrati doprinosom horizontalnim politikama već ispunjenjem zakonske obaveze. Ukoliko projekt sadrži dodatne aktivnosti uz propisani minimum poštivanja zakonskih odredbi, tada projekt promiče horizontalne politike EU. Usklađenost projekta s horizontalnim politikama opisuje se u Prijavnom obrascu (Obrazac 1).

Slijedom [*Uputa za prijavitelje i korisnike Operativnog programa „Konkurentnost i Kohezija” o provedbi horizontalnih načela*](http://strukturnifondovi.hr/wp-content/uploads/2017/03/Upute-za-prijavitelje-horizontalna.pdf)(u daljnjem tekstu: Upute o provedbi horizontalnih načela) ,uz pridržavanje zakonskih odredbi, korisnici mogu provoditi mjere u tri kategorije – promicanje ravnopravnosti žena i muškaraca i zabrana diskriminacije, pristupačnost za osobe s invaliditetom i održivi razvoj.

Projekti koji su u skladu s nacionalnim propisima smatraju se neutralnima, o čemu je također potrebno pružiti informaciju u odgovarajućem dijelu Prijavnog obrasca.

## Promicanje ravnopravnosti žena i muškaraca i zabrana diskriminacije

Projekt treba ispuniti minimalne uvjete u pogledu promicanja ravnopravnosti žena i muškaraca i zabrane diskriminacije kako bi se smatrao neutralnim.

Prijavitelji mogu na razini projektnih prijedloga osmisliti aktivnosti pri promicanju ravnopravnosti žena i muškaraca i zabrani diskriminacije, o čemu je potrebno pružiti informaciju u odgovarajućem dijelu Prijavnog obrasca. U Uputama o provedbi horizontalnih načela predložene su neke od horizontalnih aktivnosti na razini OPKK, specifičnog cilja 3.

## Pristupačnost za osobe s invaliditetom

Projekt treba ispuniti minimalne uvjete u pogledu promicanja pristupačnosti za osobe s invaliditetom kako bi se smatrao neutralnim.

Prijavitelji mogu na razini projektnih prijedloga osmisliti aktivnosti pri promicanju pristupačnosti za osobe s invaliditetom koje osiguravaju poboljšanu dostupnost za osobe s invaliditetom povrh zakonskih zahtjeva, o čemu je potrebno pružiti informaciju u odgovarajućem dijelu Prijavnog obrasca. U Uputama o provedbi horizontalnih načela predložene su neke od horizontalnih aktivnosti na razini OPKK, specifičnog cilja 3.

## Održivi razvoj

Projekt treba ispuniti minimalne uvjete u pogledu promicanja održivog razvoja kako bi se smatrao neutralnim. Prijavitelj treba dokazati da projekt neće imati štetan utjecaj na okoliš, potvrditi da je ekološki neutralan i / ili opisati kako će projekt pozitivno doprinositi održivom razvoju.

Prijavitelji mogu na razini projekta osmisliti aktivnosti ili mjere koje pridonose održivom razvoju povrh zakonskih zahtjeva, u skladu s Uputama o provedbi horizontalnih načela, o čemu je potrebno pružiti informaciju u odgovarajućem dijelu Prijavnog obrasca.

# KAKO SE PRIJAVITI

## Izgled i sadržaj projektnog prijedloga

Projektni prijedlog predaje se na temelju ovih Uputa, koristeći obrasce koji su sastavni dio ovog Poziva. Projektni prijedlozi, odnosno sva dokumentacija tražena ovim Uputama izrađuju se na hrvatskom jeziku i latiničnom pismu. Dokumentacija izdana od strane nadležnih tijela drugih država mora biti prevedena na hrvatski te ovjerena od strane sudskog tumača.

Projektni prijedlog treba biti popunjen i podnesen nadležnom tijelu putem sustava **eFondovi** te sadržavati sljedeće dokumente u traženom formatu i redoslijedu:

|  |  |  |  |
| --- | --- | --- | --- |
| **REDNI BROJ** | **DOKUMENT** | **OBVEZNO (DA ILI AKO JE PRIMJENJIVO)** | **REFERENCA** |
|  | **Prijavni obrazac** | DA | Obrazac 1. (obrazac je dostupan za popunjavanje u elektroničkom formatu na: <http://efondovi.mrrfeu.hr>) |
|  | **Izjava prijavitelja o istinitosti podataka, preuzimanja obveza u slučaju dodjele vaučera, izbjegavanju dvostrukog financiranja, ispunjavanju preduvjeta za sudjelovanje u postupku dodjele vaučera (Izjava)** | DA | Obrazac 2. |
|  | **Skupna izjava** | DA | Obrazac 3. |
|  | **Okvirni predračun provedbe projektnih aktivnosti izdan od strane prihvatljivog pružatelja usluga (točka 2.1. ovih Uputa)** | DA | Prethodno predaji projektnog prijedloga prijavitelj je dužan od prihvatljivog pružatelja usluge zatražiti okvirni predračun na kojem će biti vidljivi prihvatljivi troškovi stjecanja znakova kvalitete (sukladno točki 2.9.1. ovih Uputa) za proizvode/usluge prijavitelja na koje se odnosi projektni prijedlog te spremnost dokumentacije za ishođenje znaka kvalitete |

***VAŽNO!***

*Prijavni obrazac objavljen je na sljedećoj mrežnoj stranici:* [*http://efondovi.mrrfeu.hr*](http://efondovi.mrrfeu.hr)*. Na navedenoj stranici nalazi se* ***Korisnički priručnik za popunjavanje Prijavnog obrasca****. Aplikacija podržava sljedeće Internet preglednike: Internet Explorer 9 ili novije verzije te Google Chrome 23.0 ili novije verzije. Prijavni obrazac potrebno je dostaviti (podnijeti) u elektroničkom formatu putem sustava eFondovi od strane ovlaštene osobe Prijavitelja, autentificirane kroz uslugu Nacionalnog identifikacijskog i autentifikacijskog sustava (NIAS).*

*Dokumentacija koja zahtjeva potpis Prijavitelja, mora biti sken izvornika, ovjeren potpisom ovlaštene osobe za zastupanje, dostavljen elektroničkim putem te dostupan u izvorniku na zahtjev nadležnog tijela.*

Iz dostavljene dokumentacije prijavitelja i službeno dostupnih izvora, a za potrebe utvrđivanja odredbi vezanih za prihvatljivost prijavitelja koje su utvrđene u poglavlju 2. ovih Uputa, provjeravat će se, između ostalog, i podaci sadržani u sljedećim dokumentima, koje će pribaviti PT1/PT2, odnosno koje je **po potrebi prijavitelj dužan dostaviti samo na dodatni upit**:

* izvod iz sudskog, obrtnog ili drugog odgovarajućeg registra
* godišnje financijsko izvješće (GFI-POD) za fiskalnu godinu koja prethodi godini predaje projektnog prijedloga ili posljednje dostupno razdoblje (što je prije primjenjivo)
* za prijavitelje koji vode poslovne knjige i evidencije sukladno Zakonu o porezu na dohodak, obrazac DOH za fiskalnu godinu koja prethodi godini predaje projektnog prijedloga ili posljednje dostupno razdoblje (što je prije primjenjivo)
* Izjava o korištenim potporama male vrijednosti za prijavitelja i pojedinačno za svako povezano poduzeće koje se smatra “jednim poduzetnikom” (Obrazac 4.)
* Potvrda porezne uprave u izvorniku da je prijavitelj ispunio obveze plaćanja dospjelih poreznih obveza i obveza za mirovinsko i zdravstveno osiguranje.

***Napomena:***

*Prijavitelj na zahtjev PT1/PT2 mora u propisanom roku dostaviti dokumentaciju kojom se dokazuje prihvatljivost prijavitelja, a koju nije morao dostaviti prilikom predaje projektnog prijedloga. Dokumentaciju povezanu s prihvatljivošću prijavitelja koju PT pribavlja službenim putem od nadležnih tijela u Republici Hrvatskoj, prijavitelj ne mora podnositi.*

*PT1 i PT2 zadržavaju pravo od prijavitelja zatražiti dostavu dodatne dokumentacije ukoliko se za isto pokaže potreba tijekom postupka dodjele.*

## Podnošenje projektnog prijedloga

Projektni prijedlog podnosi se od strane ovlaštene osobe Prijavitelja putem sustava [eFondovi](http://efondovi.mrrfeu.hr) u elektroničkom obliku.

***Napomena:***

*Projektni prijedlog podnosi se isključivo putem ispunjavanja Prijavnog obrasca kroz sustav eFondovi. Svaki priloženi dokument Prijavnom obrascu kroz navedeni sustav mora biti u zasebnoj datoteci.*

## Rok za predaju projektnog prijedloga

Poziv se vodi kao trajno otvoreni Poziv na dostavu projektnih prijedloga koji je otvoren do iskorištenja raspoloživih sredstava, a projektni prijedlozi zaprimat će se od 16. ožujka 2018. do 29. lipnja 2020. godine u 16:00 sati.

Projektni prijedlozi se obrađuju i ocjenjuju prema redoslijedu po kojem su predani, a istim redoslijedom se i dodjeljuju vaučeri, ovisno o ishodu vrednovanja projektnih prijedloga, do iskorištenja raspoloživih sredstava.

Budući da je Poziv otvoren do iskorištenja raspoloživih sredstava, prijavitelji čiji projektni prijedlozi budu isključeni iz postupka dodjele **moći će ponovno podnijeti projektni prijedlog**.

PT1 zadržava pravo izmjena/dopuna Poziva tijekom razdoblja trajanja Poziva vodeći računa da predmetne izmjene/dopune **ne utječu na postupak ocjenjivanja kvalitete** projektnog prijedloga kao i o tome da se prijaviteljima osigura dovoljno vremena za pripremu i predaju projektnih prijedloga.

U slučaju potrebe za obustavljanjem ili zatvaranjem pokrenutog Poziva prije no što je predviđeno Uputama, na mrežnim stranicama [www.strukturnifondovi.hr](http://www.strukturnifondovi.hr) i <http://efondovi.mrrfeu.hr> bit će objavljena obavijest u kojoj će se navesti da je:

* poziv obustavljen na određeno vrijeme (jasno navodeći razdoblje obustave)
* poziv zatvoren prije isteka predviđenog roka za dostavu projektnih prijedloga (jasno navodeći točan datum zatvaranja)
* rok za predaju projektnih prijedloga produžen (jasno navodeći točan datum).

Poziv se obustavlja na određeno vrijeme, između ostalog, u trenutku kada iznos traženih bespovratnih sredstava zaprimljenih projektnih prijedloga, u odnosu na raspoloživu alokaciju bespovratnih sredstava, dosegne 200% ukupno raspoloživog iznosa bespovratnih sredstava namijenjenog pozivu.

PT1 zadržava pravo zatvaranja Poziva i u drugim slučajevima kada se utvrdi potreba za značajnijim izmjenama/dopunama Poziva koji bitno mijenjaju uvjete za prijavitelje te onemogućavaju poštivanje načela jednakog postupanja tijekom postupka dodjele.

MRRFEU (UT) dužan je omogućiti obavještavanje potencijalnih prijavitelja o naknadnim izmjenama natječajne dokumentacije i/ili uvjeta natječaja (dokumentacije Poziva). Navedeno se osigurava funkcionalnošću RSS-obavijesti, za koju se prijavitelji, pri preuzimanju dokumentacije Poziva sa središnje mrežne stranice ESI fondova [www.strukturnifondovi.hr](http://www.strukturnifondovi.hr) i <http://efondovi.mrrfeu.hr>, opredjeljuju upisivanjem adrese elektroničke pošte na koju žele primati obavijesti povezane s postupkom dodjele. U slučaju da potencijalni prijavitelj ne želi primati obavijesti putem RSS-a, UT, PT1 ili PT2 ne snose odgovornost za eventualne propuste prijavitelja ili njegovo nepoštivanje naknadno izmijenjenih uvjeta natječaja i/ili natječajne dokumentacije.

## Dodatne informacije uz projektni prijedlog

Potencijalni prijavitelji (u skladu s točkom 2.2. ovih Uputa) mogu za vrijeme trajanja Poziva kontinuirano postavljati pitanja do 14 kalendarskih dana prije isteka krajnjeg roka za podnošenje projektnih prijedloga. Postavljeno pitanje treba sadržavati potpis te jasnu referencu na Poziv. Odgovori će se objaviti tijekom postupka dodjele na mrežnoj stranici [www.strukturnifondovi.hr](http://www.strukturnifondovi.hr) i <http://efondovi.mrrfeu.hr> u roku koji ne može biti duži od 7 radnih dana od dana zaprimanja pojedinog pitanja. Pitanja s jasno naznačenom referencom na Poziv moguće je poslati isključivo putem elektroničke pošte na sljedeću adresu:

ADRESA E-POŠTE

S ciljem poštivanja načela jednakog postupanja, PT1 nije u mogućnosti odgovarati na pojedinačne usmene upite kao niti održavati pojedinačne sastanke s prijaviteljima ili potencijalnim prijaviteljima od objave Poziva. Jednako tako, PT1 ne može davati prethodno mišljenje vezano uz prihvatljivost prijavitelja, projekta ili određenih aktivnosti i troškova.

**Raspored događanja:**

Važni indikativni vremenski rokovi

|  |  |
| --- | --- |
| **Rok za podnošenje upita za pojašnjenjem** | do 14 kalendarskih dana prije isteka krajnjeg roka za podnošenje projektnih prijedloga |
| **Rok za davanje pojašnjenja** | najkasnije 7 radnih dana od dana zaprimanja pitanja, odnosno najkasnije 7 kalendarskih dana prije isteka krajnjeg roka za podnošenje projektnih prijedloga |
| **Podnošenje projektnih prijedloga** | **do iskorištenja sredstava, odnosno** od 16. ožujka 2018. do 29. lipnja 2020. godine u 16:00 sati |
| **Postupak dodjele bespovratnih sredstava** **u obliku vaučera** | 30 radnih dana računajući od dana zaprimanja projektnog prijedloga do dostave obavijesti prijavitelju o prihvatljivosti njegove prijave |
| **Informativne radionice** | datum i mjesto održavanja informativnih radionica bit će objavljeni najmanje 10 kalendarskih dana prije dana njihovog održavanja |

## Objava rezultata Poziva

Popis korisnika kojima je dodijeljen vaučer zajedno s iznosom dodijeljenih bespovratnih sredstava bit će objavljen na središnjoj internetskoj stranici ESI fondova [www.strukturnifondovi.hr](http://www.strukturnifondovi.hr) i <http://efondovi.mrrfeu.hr> nakon dodjele vaučera.

Objava će uključivati minimalno sljedeće podatke:

* ime/naziv Korisnika
* naziv projekta i njegovu referentnu oznaku
* iznos bespovratnih sredstava dodijeljenih projektu i stopu sufinanciranja (intenzitet potpore)
* instrument potpore (bespovratna sredstva)
* kratak opis projekta.

# POSTUPAK DODJELE

## Faze postupka dodjele bespovratnih sredstava

Projektni prijedlog mora se dostaviti (podnijeti) kroz sustav **eFondovi** unutar roka određenog ovim Pozivom. Zaprimanje i registracije vrši se automatski putem sustava eFondovi. Podneseni projektni prijedlog dobiva jedinstveni referentni broj (kod projekta). Riječ je o referentnoj oznaci projektnog prijedloga tijekom čitavog trajanja projekta te je nije moguće mijenjati.

Postupak dodjele predstavlja sveobuhvatni postupak odabira projektnog prijedloga koji se sastoji od jedinstvene faze koja uključuje:

* administrativnu provjeru;
* provjeru prihvatljivosti prijavitelja, projekta, aktivnosti i troškova;
* ocjenu kvalitete.

Uspješni prijavitelji bit će predloženi za dodjelu vaučera s odgovarajućim iznosom i intenzitetom potpore.

Projektni prijedlog koji nije uspješno prošao postupak dodjele ne može se predložiti za dodjelu vaučera.

Postupak dodjele, odnosno administrativna provjera, provjera prihvatljivosti prijavitelja, projekta, aktivnosti i troškova te ocjenjivanje kvalitete nadležno tijelo dovršava u roku od 30 radnih dana od dana pravovremeno zaprimljenog projektnog prijedloga. U opravdanim slučajevima UT može produžiti trajanje postupka dodjele za pojedine ili sve projektne prijedloge ovog postupka dodjele.

Nadležno tijelo u roku od 5 radnih dana od dovršetka postupka dodjele, obavještava prijavitelja o tome da jest/nije predložen za dodjelu bespovratnih sredstva u obliku vaučera.

U rok od 30 radnih dana namijenjenih za postupak dodjele **ne uračunava** se rok mirovanja u trajanju od 15 (petnaest) radnih dana, koji obuhvaća razdoblje unutar kojeg se prijavitelju dostavlja pisana obavijest o statusu njegova projektnog prijedloga te rok unutar kojeg prijavitelj može podnijeti prigovor Komisiji (postupanje po prigovorima opisano je u točki 4.3 ovih Uputa) niti se uračunava trajanje postupka izdavanja vaučera.

**Postupak dodjele – Administrativna provjera, provjera prihvatljivosti prijavitelja, projekta i aktivnosti, troškova te ocjena kvalitete**

Tijekom **administrativne provjere** projektnog prijedloga, u slučaju neispunjavanja pojedinih kriterija navedenih u kontrolnoj listi Administrativna provjera, Priloga 2 – Kriteriji i obrasci postupka dodjele bespovratnih sredstava, projektni prijedlog isključuje se iz daljnjeg postupka dodjele. Administrativni kriteriji te posljedično i administrativna provjera, po svojoj naravi ne ulaze u sadržaj i kvalitetu samog projektnog prijedloga, već se u procesu provjere postupa prema zadanim, jasnim i transparentnim pravilima, jednakima za sve prijavitelje, rukovodeći se isključivo postavljenim administrativnim zahtjevima.

Cilj provjere **prihvatljivosti prijavitelja, projekta, aktivnosti** jest provjeriti usklađenost projektnih prijedloga s kriterijima prihvatljivosti za prijavitelje, projekt i aktivnosti definiranima u dokumentaciji ovog Poziva, a provjerava se primjenjujući kontrolnu listu Provjera prihvatljivosti prijavitelja, projekta i aktivnosti, Priloga 2 - Kriteriji i obrasci postupka dodjele bespovratnih sredstava.

Tijekom provjere **prihvatljivosti troškova** provjeravat će se usklađenost projektnih prijedloga s kriterijima prihvatljivosti troškova (poglavlje 2. ovih Uputa) primjenjujući Prilog 2. - Postupak dodjele bespovratnih sredstava.

Nadalje, ocjena kvalitete projektnog prijedloga vrši se prema pitanjima metodologije odabira. Kriteriji za odabir operacija i pripadajuću metodologiju u okviru Investicijskog prioriteta 3d Poslovna konkurentnost, Specifičnog cilja 3d1 Poboljšan razvoj i rast malih i srednjih poduzetnika na domaćim i stranim tržištima, usvojeni su u okviru 15. pisanog postupka odlučivanja Odbora za praćenje Operativnoga programa “Konkurentnost i kohezija 2014. - 2020.”.

Kriteriji temeljem kojih se ocjenjuje kvaliteta svakog projektnog prijedloga povezani su s određivanjem vrijednosti za novac koju projekt nudi, održivosti projekta, sposobnosti prijavitelja da provede projekt te kvalitetom izrade i izvodljivosti, horizontalnim pitanjima te doprinosu projekta uravnoteženom regionalnom razvoju, a ocjenjivanje se vrši putem „DA/NE“ pitanja.

Nakon provedenog postupka dodjele, PT obavještava prijavitelja o statusu projektnog prijedloga te ujedno o potrebi dostave dodatne dokumentacije u svrhu dodjele vaučera ukoliko je projektni prijedlog predložen za dodjelu vaučera (Izjava o korištenim potporama male vrijednosti, potvrda Porezne uprave).

*Napomena:*

*U postupku dodjele, kod prvog odgovora „NE“ daljnja provjera kriterija se obustavlja te se projektni prijedlog isključuje iz postupka dodjele.*

Projektni prijedlog koji nije uspješno prošao postupak dodjele ne može se uputiti u daljnji proces dodjele odnosno postupak izdavanja vaučera.

## Odredbe vezane uz dodatna pojašnjenja tijekom postupka dodjele vaučera

*Obavještavanje prijavitelja*

Prijavitelj će, u roku od **5 (pet) radnih dana** od dana donošenja odluke o statusu projektnog prijedloga biti obaviješten pisanim putem obaviješću na kraju dodjele i to:

* ako je riječ o uspješnom prijavitelju, obavijest će sadržavati informaciju da je projektni prijedlog predložen za dodjelu vaučera
* ako je riječ o neuspješnom prijavitelju, obavijest će sadržavati informaciju da projektni prijedlog nije predložen za dodjelu vaučera.

*Pojašnjenja tijekom postupka dodjele*

U bilo kojem dijelu postupka dodjele, nadležno tijelo može od Prijavitelja zahtijevati dodatna pojašnjenja kada dostavljeno nije jasno, sprječavajući na taj način objektivno provođenje postupka dodjele. Pritom svrha postupka pojašnjenja nije pružiti Prijavitelju priliku da ispravi propuste ili pogreške. U svezi s pojašnjenjima, Prijavitelj je obvezan postupiti u skladu sa zahtjevom nadležnog tijela, u za to određenom roku, u protivnom se njegov projektni prijedlog može isključiti iz postupka dodjele. Prijavitelju nije dozvoljeno dostavljati ispravke ili dopune projektne dokumentacije na vlastitu inicijativu nakon predaje projektnog prijedloga. Istekom roka za podnošenje projektnih prijedloga, Prijavitelj ne može mijenjati i/ili dopunjavati projektni prijedlog. U rok od 30 radnih dana namijenjenih za postupak dodjele ne uračunava se rok koji je provedbeno tijelo odredilo prijavitelju za dostavu pojašnjenja.

*Povlačenje projektnog prijedloga*

Do trenutka izdavanja vaučera prijavitelj kroz sustav eFondovi može povući svoj projektni prijedlog. Trenutkom povlačenja smatra se trenutak kada je prijavitelj kroz sustav eFondovi povukao projektni prijedlog. Nova će prijava biti zaprimljena pod novim rednim brojem i kao takva će biti predmetom provjere od početka postupak dodjele.

## Prigovori

Prijavitelji koji smatraju da su oštećeni zbog nepravilnog postupanja tijekom postupka dodjele imaju pravo izjaviti prigovor čelniku UT-a. Prijavitelj može izjaviti prigovor čelniku UT-a u roku od 8 (osam) radnih dana od dana primitka Obavijesti o statusu projektnog prijedloga u postupku dodjele zbog sljedećih razloga:

* povrede postupka opisanog u Uputama i dokumentaciji predmetnog Poziva
* povrede načela jednakog postupanja, načela zabrane diskriminacije, načela transparentnosti, načela zaštite osobnih podataka, načela razmjernosti, načela sprječavanja sukoba interesa, načela tajnosti postupka dodjele bespovratnih sredstava.

O prigovoru odlučuje čelnik UT-a rješenjem na temelju prijedloga Komisije za razmatranje prigovora (u nastavku teksta: Komisija). Rješenje čelnika UT-a dostavlja se podnositelju prigovora. Rješenje je izvršno te se može pokrenuti upravni spor pred nadležnim Upravnim sudom u roku 30 (trideset) dana o dana dostave rješenja.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku predmeta na koji se odnosi, naziv/ime i prezime te adresu prijavitelja, ime i prezime te adresu osobe ovlaštene za zastupanje ako je prijavitelj ima (uključujući punomoć), naziv i referentni broj Poziva, razloge prigovora, potpis prijavitelja ili osobe ovlaštene za zastupanje, naznaku statusa potpisnika prigovora koji ga ovlašćuje na zastupanje prijavitelja (direktor, prokurist, član Uprave itd.), pečat trgovačkog društva prijavitelja i dokumentaciju kojom dokazuje navode iznijete u prigovoru. Teret dokazivanja navedenih činjenica je na prijavitelju.

Prigovor se podnosi na adresu UT-a: **Ministarstvo regionalnoga razvoja i fondova EU**, Upravljačko tijelo za Operativni program Konkurentnost i kohezija 2014.-2020., s naznakom “Prigovor u postupku dodjele bespovratnih sredstava“, Miramarska 22, 10 000 Zagreb.[[6]](#footnote-7)

Prigovor dostavljen izvan roka, podnesen od neovlaštene osobe (osobe koja nije prijavitelj ili nije ovlaštena od strane prijavitelja), ne smatra se valjanim i ne uzima se u razmatranje, o čemu se pisanim putem obavještava prijavitelja.

Da bi se o prigovoru moglo odlučiti, isti mora sadržavati najmanje:

* podatke o prijavitelju
* naziv i referentnu oznaku Poziva
* razloge prigovora
* potpis prijavitelja ili ovlaštene osobe prijavitelja
* pečat, ako je primjenjivo
* naznaku statusa potpisnika prigovora koji ga ovlašćuje na zastupanje prijavitelja (direktor, prokurist, član Uprave)
* punomoć za podnošenje prigovora, ako je primjenjivo.

Rok za donošenje odluke o prigovoru od strane nadležnog tijela ne smije biti duži od 30 (trideset) radnih dana.

Kada prigovor sadržava kakav nedostatak koji onemogućuje da bi se po njemu moglo postupiti, odnosno ako je nerazumljiv ili nepotpun, Komisija će pozvati podnositelja da prigovor ispravi, odnosno dopuni u skladu s danom uputom i u tu svrhu mu vratiti prigovor. Ako prigovor bude ispravljen, odnosno dopunjen i predan Komisiji u roku određenom za dopunu ili ispravak, smatrat će se da je podnesen onog dana kada je prvi put bio podnesen. Smatrat će se da je prigovor povučen ako ne bude vraćen u određenom roku i ispravljen u skladu s dobivenom uputom, a ako bude vraćen bez ispravka odnosno dopune, neće se uzeti u razmatranje.

Prijavitelj koji ne podnosi prigovor već traži određena pojašnjenja i obavijesti u vezi s postupkom dodjele, podnosi zahtjev tijelu nadležnom za provedbu postupka dodjele koje je dužno u roku 15 (petnaest) kalendarskih dana od podnošenja zahtjeva izdati obavijest u pisanom obliku. Ako nadležno tijelo odbije izdati obavijest u pisanom obliku ili u propisanom roku ne izda obavijest, podnositelj ima pravo u roku 15 dana od isteka roka, izjaviti prigovor čelniku UT-a o kojem se odlučuje prema naprijed navedenim pravilima.

Ako je prijavitelj uputio pismeno s naznakom da je riječ o prigovoru, a iz njegova sadržaja je razvidno da samo traži pojašnjenja i obavijesti, tada se ne provodi postupak razmatranja prigovora, već UT tijelu nadležnom za provedbu postupka dodjele prosljeđuje navedeni podnesak o čemu obavještava podnositelja.

**Rok mirovanja[[7]](#footnote-8)**

Vaučer se ne može dodijeliti prije isteka roka mirovanja.

Rok mirovanja obuhvaća razdoblje unutar kojega se prijavitelju dostavlja pisana obavijest o statusu njegova projektnog prijedloga nakon provedenog postupka dodjele te rok unutar kojeg prijavitelj može izjaviti prigovor čelniku UT, i ne može biti duži od 15 radnih dana.

Odricanje prijavitelja od prava na prigovor ne utječe na već donesenu odluku PT1 kojom se projektni prijedlog uključuje u prijedlog za donošenje vaučera. Odricanje od prava na prigovor je isključivo odluka prijavitelja te za cilj ima omogućiti donošenje vaučera u što kraćem roku. Ako je prigovor podnesen, rok mirovanja obuhvaća i razdoblje unutar kojega je Komisija dužna predložiti odluku čelniku UT, a ne može biti duži od 30 (trideset) radnih dana. Rok mirovanja u svakom slučaju ne može biti duži od 45 radnih dana, računajući od dana kada je prijavitelju obavljena dostava pisane obavijesti o statusu njegova projektnog prijedloga.

U slučaju da Izjavu o odricanju ne potpisuje sam prijavitelj, već osoba ovlaštena zastupati ga (ne po zakonu, već po punomoći – opunomoćenik) tada za ovlast potpisivanja mora postojati i nadležnom tijelu biti dostavljena pisana punomoć.

Vaučer se može donijeti u odnosu na kasnije zaprimljeni projektni prijedlog te prigovor podnesen na postupak dodjele u odnosu na ranije zaprimljeni projektni prijedlog, nema suspenzivni učinak. Međutim, u navedenoj situaciji PT1 je obvezno osigurati sredstva kojima će osigurati financiranje projekta onog prijavitelja koji je povodom prigovora uspio u postupku.

## Postupak izdavanje vaučera

Vaučer dodjeljuje čelnik PT1 ili ovlaštena osoba nadležnog tijela, po završetku postupka dodjele te po isteku roka mirovanja.

Vaučer korisnika legitimira kao ovlaštenika od pružatelja usluge tražiti izvršenje određene usluge.

Vaučer sadrži najmanje:

* + - 1. naziv i sjedište, osobni identifikacijski broj i adresa izdavatelja vaučera
      2. Poziv u okviru kojeg je vaučer izdan
      3. naziv/ime, sjedište/adresa, osobni identifikacijski broj korisnika na kojeg vaučer glasi
      4. naznaku obveze izdavatelja koja proizlazi iz vaučera
      5. naznaku usluge čije izvršenje korisnik može zahtijevati od pružatelja usluge, a za ispunjenje koje usluge se može tražiti naplata vaučera
      6. najviši iznos dodijeljenih sredstava u apsolutnom kunskom iznosu - sredstava koje je moguće isplatiti za izvršenje obveze
      7. najvišu stopu sufinanciranja
      8. naznaku da pružatelju usluga/korisniku (ovisno o metodi naplate) prilikom naplate vaučera, ni u kojem slučaju neće biti isplaćen iznos koji prelazi utvrđenu stopu financiranja, koja se određuje omjerom iznosa računa o isporučenim uslugama i utvrđene stope sufinanciranja
      9. naznaku da iznos koji prelazi utvrđeni iznos vaučera, određen na temelju stope sufinanciranja snosi korisnik i da ni korisnik, niti pružatelj usluga taj iznos ne mogu naknaditi od nadležnog tijela
      10. popis pružatelja usluga/pružatelja usluga od kojih korisnik može zahtijevati isporuku usluge
      11. naznaku da vaučer nije moguće naplatiti ako je uslugu izvršila osoba koja nije upisana na popis iz prethodne točke
      12. naznaku da pružatelj usluge uslugu može isporučiti samo osobi koja je u njemu naznačena kao korisnik, u protivnom ne obavlja se isplata na temelju vaučera
      13. naznaku da se usluga može pružiti jedino uz prethodno sklapanje ugovora između Korisnika i Pružatelja usluga prema obrascu koji je priložen pozivu te da se u protivnom ne obavlja isplata na temelju vaučera,
      14. klauzulu zabrane prijenosa vaučera na treće osobe
      15. naznaku da se isplata na temelju isporučene usluge, putem vaučera može zahtijevati jedino uz prilaganje računa pružatelja usluge iz kojeg će biti vidljivo da je pružena usluga identična onoj naznačenoj u vaučeru, vrijednost pružene usluge, kao i (ako je primjenjivo) da je usluga pružena u roku određenom u vaučeru
      16. naznaku da se usluga iz vaučera ne može zamijeniti za neku drugu uslugu/robu i da se u slučaju izmjene/zamjene usluge neće biti moguće naplatiti vaučer od nadležnog tijela
      17. naznaku ovlaštenika da pružatelj usluge od nadležnog tijela može tražiti naplatu vaučera – naznaku metode naplate
      18. naznaku da se pri naplati vaučera osoba mora identificirati kao osoba koja je ovlaštena na tu radnju
      19. obvezan način komunikacije radi naplate vaučera i (ako je primjenjivo) naznaka da se drugi načini neće uzimati u obzir
      20. dan do kojega se usluga mora izvršiti da bi se naplatila putem vaučera, kao i naznaku da se, bez obzira na prethodno određeni rok, vaučer ne može naplatiti protekom 30 dana od dana isporuke usluge
      21. mjesto i nadnevak izdavanja vaučera, a kod onih koji se izdaju u seriji, i njihov serijski broj
      22. potpis izdavatelja vaučera, odnosno faksimil potpisa izdavatelja vaučera koji se izdaju u seriji
      23. prostor (kućicu) za otiskivanje pečata, potpisa ovlaštene osobe, naznaku statusa te osobe u društvu korisnika (direktor, član Uprave i sl.) te izdavanje naredbe da nadležno tijelo ima isplatiti (navesti konkretno kojem Pružatelju usluge) iznos iz vaučera.

***Napomena:***

*Prava i obaveze između korisnika i pružatelja usluge (pa tako i ona na eventualnu naknadu štete) utvrđuju se u Ugovoru o pružanju usluga na temelju vaučera izdanog u sklopu Poziva, koji predstavlja zasebni dvostrani obveznopravni odnos. Ukoliko je korisnik nezadovoljan uslugom, naknada/plaćanje za pruženu uslugu ne može potraživati ni u kojem slučaju od PT-a 1, UT-a, ili bilo kojeg drugog tijela u sustavu upravljanja i kontrole.*

## Način naplate vaučera

Vaučer od nadležnog tijela naplaćuje pružatelj usluge, nakon što je korisnik na njega prenio vaučer (po isporuci usluge zahtijevane kvalitete). Vaučer se na pružatelja usluge prenosi uz naznaku datuma predaje i potpis korisnika kojim se potvrđuje prijenos vaučera.

Posebnosti primjene ove metode opisane su u obrascu ugovora koji pružatelj usluge potpisuje s korisnikom, a koji je sastavni dio Poziva.

Isplatu obavlja nadležno tijelo u ime i za račun korisnika.

Zahtjev za naplatu vaučera može se podnijeti u roku 30 dana od dana isporuke usluge, u kojem roku korisnik i pružatelj usluge potpisuju izvještaj u kojem se utvrđuje da je usluga isporučena te da je odgovarajuće, zahtijevane kvalitete (Prilog 4).

Ako korisnik nije zadovoljan uslugom, neće predati vaučer pružatelju usluge niti će potpisati izvještaj te je o tome dužan obavijestiti PT1 i PT2. U tom slučaju odnos između korisnika i pružatelja usluge kojom je korisnik nezadovoljan predmet je njihovog ugovornog odnosa i u tom smislu se plaćanje za pruženu uslugu ne može potraživati ni u kojem slučaju od PT-a 1, UT-a, ili bilo kojeg drugog tijela u sustavu upravljanja i kontrole.

Uz zahtjev za naplatu vaučera obavezno se prilaže dokumentacija na temelju koje se obavlja plaćanje.

Osoba koja podnosi zahtjev za naplatu vaučera, tj. zahtjeva za isplatu po osnovi vaučera, mora se legitimirati kao za to ovlaštena osoba.

# ODREDBE KOJE SE ODNOSE NA PROVEDBU PROJEKTA

## Razdoblje provedbe projekta

Početkom provedbe projekta smatra se potpisivanje ugovora s Pružateljem usluga.

**Provedba projekta ne smije započeti prije dodjele vaučera. Razdoblje provedbe ne smije trajati duže od 12 mjeseci od dodjele vaučera.**

Razdoblje provedbe projekta započinje početkom provedbe projekta te istječe završetkom obavljanja projektnih aktivnosti.

Prijavitelj/Korisnik mora od Pružatelja usluga zatražiti početak ispunjenja obveze najkasnije u roku od 60 dana od dana primitka vaučera. Ako se prekorači ovaj rok Prijavitelj/Korisnik, niti Pružatelj usluge nemaju pravo tražiti isplatu po vaučeru od nadležnog tijela (isplatu koju je Korisnik izvršio Pružatelju usluge ili isplatu iznosa navedenog u vaučeru). U navedenom roku, u svrhu utvrđivanja međusobnih prava i obveza Prijavitelj/Korisnik i Pružatelj usluge potpisuju ugovor o pružanju usluga na temelju vaučera izdanog u okviru Poziva, koji je sastavnim dijelom dokumentacije Poziva.

Razdoblje prihvatljivosti troškova započinje danom početka razdoblja provedbe projekta, a završava 30 dana nakon završetka razdoblja provedbe projekta.

## Provjere upravljanja projektom

Nakon dodjele vaučera, PT1 prati postiže li projekt utvrđene ciljeve i rezultate, dok je PT2 odgovoran provjeravati provodi li se projekt u skladu s odredbama vaučera.

U svrhu provjeravanja namjenskog korištenja bespovratnih sredstva dodijeljenih u obliku vaučera, nadležno tijelo ima pravo u bilo koje vrijeme (najkasnije do isteka 5 godina od dana pružanja usluge i potpune isplate Korisniku/Pružatelju usluga), u odnosu na korisnika, utvrđivati je li usluga stvarno isporučena i je li odgovarajuće kvalitete (koju je pružatelj usluge jamčio).

Korisnik je bez odgađanja obvezan obavijestiti nadležno tijelo o okolnostima zbog kojih vaučer u za to predviđenom roku nije iskorišten, u kojem slučaju nadležno tijelo može poništiti vaučer.

Korisnik u odnosu na kojega se utvrdi (po bilo kojoj osnovi) nenamjensko korištenje bespovratnih sredstava, nepoštivanje uvjeta Poziva i Izjave, obvezan je bez odgađanja vratiti cjelokupni iznos sredstava dodijeljenih mu u obliku vaučera, uvećano sa zateznom kamatom tekućom od dana izdavanja vaučera.

Prava i obaveze između korisnika i pružatelja usluge (pa tako i ona na eventualnu naknadu štete) utvrđuju se u Ugovoru između pružatelja i korisnika o pružanju usluga na temelju vaučera izdanog u okviru Poziva, sastavljenom sukladno obrascu u Prilogu 1. ovih Uputa, koji predstavlja zaseban dvostrani obveznopravni odnos.

Dokumentacija za dokazivanje ostvarenja i praćenje pokazatelja te dokumentacija na temelju koje se obavlja plaćanje:

* Zahtjev za isplatu sredstava, podnosi pružatelj usluge
* Izvještaj u kojem se utvrđuje da je usluga isporučena te da je odgovarajuće, zahtijevane kvalitete potpisan od pružatelja usluge i korisnika
* Ugovor između pružatelja i korisnika o pružanju usluga na temelju vaučera izdanog u okviru Poziva (s prilozima ugovora)
* račun pružatelja usluge
* dokaz o izvršenom plaćanju (ako je primjenjivo).
* iskorišteni vaučer.

Provjere upravljanja projektom uključuju:

* provjeru ispravnosti Zahtjeva za nadoknadom sredstava (ispravnost iznosa i stope financiranja) uključujući:
* provjeru prihvatljivosti troškova (usklađenost s nacionalnim pravilima prihvatljivosti i pravilima prihvatljivosti Zajednice)
* provjeru stvarnog nastanka troškova i ispravnosti Zahtjeva za nadoknadom sredstava
* provjeru dostatnosti dokazne dokumentacije plaćanja i postojanja odgovarajućeg revizijskog traga
* provjeru potraživanih troškova
* provjeru statusa provedbe projekta
* provjeru usklađenosti s pravilima o državnim potporama
* provjeru usklađenosti sa zahtjevima koji se odnose na jednake mogućnosti i nediskriminaciju
* provjeru poštivanja pravila o informiranju i vidljivosti (promidžbi)
* provjere na licu mjesta
* financijsko zaključenje projekta i
* provjere projekta nakon dovršetka njegove provedbe (provjere trajnosti projekta, neto prihoda i pokazatelja).

PT1 i PT2 mogu u svrhu praćenja napretka provedbe projekata od korisnika zahtijevati dostavu redovnih ili *ad hoc* izvješća o ostvarivanju pokazatelja, primjeni horizontalnih načela ili drugim informacijama potrebnim za izvještavanje ili provedbu i vrednovanje OPKK.

PT2 i/ili PT1, UT, kao i bilo koji vanjski revizor ovlašten od strane navedenih tijela, kada ocijene potrebnim, mogu obaviti provjeru na licu mjesta, neovisno jedan o drugom. O namjeri nisu dužni obavijestiti korisnika.

U roku od 3 (tri) godine nakon dovršetka projekta, PT2 ima pravo provjeravati trajnost operacija, postizanje učinka, pokazatelje rezultata, sprečavanje prekomjernog financiranja, usklađenost operacije s horizontalnim politikama EU-a, itd.

Prijavitelj je dužan čuvati podatke, račune, druge isprave i informacije nastale u pogledu iskorištavanja usluge naznačene u vaučeru, projektnu prijavu, rezultate poslovanja koje su u svezi sa uslugom iskorištenom predmetnim vaučerom, 5 godina po iskorištenju tog vaučera (i isplate dijela koji snosi Prijavitelj/Korisnik Pružatelju usluga).

Prijavitelj/Korisnik je dužan osigurati pristup podacima vezanim uz vaučere, postupak dodjele i uz izvršenje predmeta vaučera nadležnim tijelima (kao što su UT, PT1, PT2, Tijelo za ovjeravanje (Ministarstvu financija), Tijelo za reviziju (Agencija za reviziju sustava provedbe programa Europske unije), Europska komisija, kao i ostala tijela koja po pozitivnim propisima imaju pravo uvida u iste), u vremenskom razdoblju od najmanje 5 godina po iskorištenju vaučera (i isplate dijela koji snosi Prijavitelj/Korisnik Pružatelju usluga, u cijelosti).

## Povrat sredstava

Ako postoji opravdana sumnja ili je utvrđeno da je Korisnik ugrozio izvršavanje aktivnosti za koje mu je dodijeljen vaučer značajnim pogreškama ili nepravilnostima ili prijevarom, PT1 može zahtijevati povrat plaćenih iznosa razmjerno težini utvrđenih pogrešaka, nepravilnosti i prijevara. Razlozi i osnova za pokretanja postupka obustavljanja plaćanja i povrata sredstava bit će definirani Prilogom o financijskim korekcijama (Prilog 7).

Svaki projekt podliježe postupku povrata sredstava u slučaju nepoštivanja zahtjeva koji se odnose na sposobnost korisnika, učinkovito korištenje sredstava i trajnost projekta (točka 2.6 ovih Uputa).

Osnove za pokretanje postupka povrata mogu biti:

* Odluka o otkrivenoj nepravilnosti vezanoj uz dodijeljena bespovratna sredstva
* Odluka o poništenju vaučera i djelomičnom ili potpunom povratu sredstava
* Naknadno utvrđenje da je korisniku isplaćen nepripadajući iznos bespovratnih sredstava.

## Informiranje i vidljivost

Korisnik će se pridržavati zahtjeva vezanih za informiranje i vidljivost navedenih u Vaučeru te zahtjeva navedenih u dokumentu *Informiranje, komunikacija i vidljivost – Upute za prijavitelje za razdoblje 2014. – 2020*. Korisnik je posebno dužan poduzeti sve potrebne korake kako bi objavio činjenicu da EU sufinancira Projekt te da je Projekt koji se provodi u sklopu OPKK sufinanciranog od strane EFRR. PT2 će osigurati smjernice, upute i potporu korisnicima vezano uz ispunjavanje zahtjeva vezanih uz informiranje, vidljivost i prijavu nepravilnosti.

Upute za informiranje i vidljivost za korisnike sredstava su dostupne na poveznici:

[Informiranje, komunikacija i vidljivost projekata - Upute za korisnike za razdoblje 2014. – 2020.](http://strukturnifondovi.hr/wp-content/uploads/2017/03/Upute-za-korisnike-zadnja-verzija.pdf)

Osim mjera informiranja i vidljivosti koje korisnik samostalno poduzme u okviru projekta, korisnik je također obvezan odazvati se na pozive Upravljačkog i Posredničkih tijela za sudjelovanjem na organiziranim događajima informiranja i vidljivosti.

# OBRASCI I PRILOZI

Obrasci koji su sastavni dio Poziva:

Obrazac 1. Prijavni obrazac dostupan na <http://efondovi.mrrfeu.hr>

Obrazac 2. Izjava o prihvaćanju uvjeta Poziva, izvršavanju obveza te istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele (Izjava)

Obrazac 3. Skupna izjava

Obrazac 4. Izjava o korištenim potporama male vrijednosti za prijavitelja i pojedinačno za svako povezano poduzeće koje se smatra “jednim poduzetnikom“

Prilozi koji su sastavni dio Poziva:

Prilog 1. Obrazac ugovora između pružatelja i korisnika o pružanju usluga na temelju vaučera izdanog u okviru Poziva (Ugovor).

Prilog 2. Postupak dodjele bespovratnih sredstava

Prilog 3. Zahtjev za isplatu/nadoknadu sredstava

Prilog 4. Završno Izvješće nakon provedbe projekta i kontrolna lista

Prilog 5. Izjava prijavitelja o odricanju od prava na prigovor

Prilog 6. Pravila o financijskim korekcijama

Prilog 7. Obrazac vaučera

# POJMOVNIK

|  |  |
| --- | --- |
| Administrativna provjera | Postupak provjere sukladnosti projektnog prijedloga s administrativnim kriterijima utvrđenima u Uputama Poziva. |
| Bespovratna sredstva | Iznos koji PT1 dodijeli za određenu svrhu prihvatljivom primatelju (korisniku). Bespovratna sredstva ovise o određenim uvjetima vezanima uz korištenje, održavanje utvrđenih standarda kao i razmjernom doprinosu korisnika. Bespovratna sredstva će se utvrditi u apsolutnim iznosima i omjeru. |
| ESI fondovi | Europski strukturni i investicijski fondovi - ESF, EFRR, KF, EFPR i EPFRR, sukladno recitalu 2. Uredbe (EU) br. 1303/2013. |
| Fondovi | Fondovi - ESF, EFRR i KF, sukladno preambuli 9. Uredbe (EU) br. 1303/2013. |
| eFondovi | Integrirani sustavu upravljanja i kontrole ESI fondova |
| Financijska korekcija | Instrument kojim se nakon što je nadležno tijelo utvrdilo nepravilnost koju je počinio prijavitelj, odnosno korisnik bespovratnih sredstava, umanjuju bespovratna sredstava iz ugovora o dodjeli bespovratnih sredstava ili nalaže povrat cijelog ili dijela financiranja isplaćenog korisniku. |
| Hrvatska kvaliteta | Pravo uporabe znaka “Hrvatska kvaliteta” dodjeljuje se proizvodima i uslugama koji/e posjeduju natprosječnu kvalitetu i koji su proizvedeni na području Republike Hrvatske, odnosno uslugama koje se pružaju na području RH. |
| Izvorno hrvatsko | Pravo uporabe znaka dodjeljuje se proizvodima i uslugama koji/e posjeduju natprosječnu kvalitetu, najmanje kao proizvodi ili usluge na razini "Hrvatske kvalitete", a nastali/e su kao rezultat hrvatske tradicije, razvojno-istraživačkog rada, inovacije i invencije. |
| Intenzitet potpore | Bruto iznos potpore izražen kao postotak prihvatljivih troškova, prije odbitka poreza ili drugih naknada. Izračunava se na sedam (7) decimala. |
| Ista ili slična djelatnost | Djelatnost koja je obuhvaćena istim razredom (četveroznamenkasta brojčana oznaka) statističke klasifikacije ekonomskih djelatnosti NACE Rev. 2, kako je utvrđeno u Uredbi (EZ) br. 1893/2006 Europskog parlamenta i Vijeća od 20. prosinca 2006. o utvrđivanju statističke klasifikacije ekonomskih djelatnosti NACE Revision 2 te izmjeni Uredbe Vijeća (EEZ) br. 3037/90 kao i određenih uredbi EZ-a o posebnim statističkim područjima SL L 393, 30.12.2006., str. 1. |
| Izdatak | Trošak koji je plaćen iz sredstava korisnika ili, u slučaju doprinosa u naravi, trošak za koji je korisniku priznata odgovarajuća vrijednost. |
| Jedan (jedinstveni) poduzetnik | Za potrebe Uredbe de minimis, pojmom „jedan (jedinstveni) poduzetnik” obuhvaćena su sva poduzeća koja su u najmanje jednom od sljedećih međusobnih odnosa:  (a) jedno poduzeće ima većinu glasačkih prava dioničara ili članova u drugom poduzeću;  (b) jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;  (c) jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;  (d) jedno poduzeće koje je dioničar ili član u drugom poduzeću, kontrolira sâmo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.  Poduzeća koja su u bilo kojem od odnosa navedenih u točkama (a) do (d) preko jednog ili više drugih poduzeća isto se tako smatraju jednim poduzetnikom |
| Korisnik | Korisnik je uspješan prijavitelj kojem se dodjeljuju bespovratna sredstva u obliku vaučera za provedbu projekta. Izravno je odgovoran za početak i rezultate projekta. |
| Kriteriji dodjele bespovratnih sredstava | Kriteriji dodjele bespovratnih sredstava su kriteriji koji se primjenjuju na sve projekte OP-a te uključuju Kriterije odabira i Kriterije prihvatljivosti. |
| Kriteriji odabira | Skup kriterija koji se primjenjuju kako bi se osiguralo da odabrani projekti koji se financiraju iz proračuna operativnih programa budu usklađeni s ciljevima operativnih programa, nude najbolju vrijednost za novac te ostvaruju kvantificirane ciljeve utvrđene u operativnim programima na najučinkovitiji način. |
| Kriteriji prihvatljivosti | Kriteriji koji moraju biti ispunjeni kako bi se projektni prijedlog mogao uzeti u obzir za financiranje. Na temelju kriterija prihvatljivosti ne vrši se ocjenjivanje, već se provjerava ispunjava li projektni prijedlog pojedini kriterij prihvatljivosti ili ne: samo ako su svi kriteriji prihvatljivosti ispunjeni, projektni prijedlog se prenosi u sljedeći dio postupka dodjele; u protivnom, se isključuje iz dodjele. |
| Malo i srednje poduzeće (MSP) | Sukladno Prilogu 1. Uredbe 651/2014 |
| Metoda isplate Pružatelju usluge | Metoda isplate Pružatelju usluge je metoda unovčenja vaučera po kojoj Pružatelj usluge, nakon što Korisniku pruži Uslugu, a Korisnik mu preda Vaučer i sklopi s njim ovaj Ugovor od Nadležnog tijela zahtjeva naknadu za pruženu odgovarajuću Uslugu, u visini i pod uvjetima određenima u Pozivu/Vaučeru. Drugim riječima to je metoda prema kojoj isplatu obavlja nadležno tijelo u ime i za račun Korisnika.  Zahtjev za naplatu vaučera može se podnijeti u roku 30 dana od dana isporuke usluge. Uz zahtjev za naplatu vaučera obavezno se prilaže dokumentacija na temelju koje se obavlja plaćanje.  Ako korisnik nije zadovoljan uslugom, neće predati vaučer pružatelju usluge. U tom slučaju korisnik može, uz prethodno obavještavanje PT-a 1, zatražiti od drugih pružatelja usluge ispunjenje usluge, a odnos između korisnika i pružatelja usluge kojom je korisnik nezadovoljan predmet je njihovog ugovornog odnosa i u tom smislu se naknada/plaćanje za pruženu uslugu ne može potraživati ni u kojem slučaju od PT-a 1, UT-a, ili bilo kojeg drugog tijela u sustavu upravljanja i kontrole. |
| Načelo ekonomičnosti, učinkovitosti i djelotvornosti | Načelo ekonomičnosti zahtijeva da resursi koje koristi prijavitelj u svrhu obavljanja svog poslovanja budu dostupni na vrijeme, u odgovarajućoj količini i rezultatima i po najboljoj cijeni.  Načelo učinkovitosti bavi se najboljim odnosom između uloženih resursa i dobivenih rezultata.  Načelo djelotvornosti bavi se postizanjem određenih postavljenih ciljeva i ostvarivanjem željenih rezultata. |
| Nadležno tijelo | Nadležno tijelo je tijelo nadležno za pojedini projekt u skladu sa Sporazumom iz članka 6. stavak 2. Uredbe o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem "Ulaganje za rast i radna mjesta" (NN 107/14, 23/15, 129/15, 15/17, 18/17 - ispravak). |
| Održivi razvoj | Održivi razvoj znači da bi trebalo udovoljiti potrebama sadašnje generacije, a da se pritom ne ugrozi sposobnost budućih generacija da udovolje svojim vlastitim potrebama. To je cilj Europske unije utvrđen u Ugovoru, koji regulira sve politike i aktivnosti Unije. Odnosi se na očuvanje kapaciteta planeta Zemlje da podupre život u svoj svojoj raznolikosti. Ima za cilj neprekidno poboljšanje kvalitete života i dobrobiti planeta Zemlje za sadašnje i buduće generacije.[[8]](#footnote-9) |
| Otvoreni poziv za dostavu projektnih prijedloga | Javno objavljen Poziv na dostavu projektnog prijedloga usmjeren k širokom spektru potencijalnih prijavitelja. Između podnesenih projektnih prijedloga očekuje se konkurencija, bilo na osnovu načela „tko prvi podnese prijedlog“ (trajni poziv) bilo na osnovu kvalitativnih aspekata (privremeni poziv). |
| Poduzeće | Poduzeće je svaki subjekt koji se bavi ekonomskom djelatnošću, bez obzira na njegov pravni oblik. |
| Početak provedbe projekta | Početkom provedbe projekta smatra se potpisivanje ugovora s Pružateljem usluga. Prijavitelj/Korisnik mora od Pružatelja usluga/nematerijalnog proizvoda zatražiti početak ispunjenja obveze najkasnije u roku od 60 dana od dana primitka vaučera. |
| Poljoprivredni proizvodi | Proizvodi navedeni u Prilogu I. Ugovora, osim proizvoda ribarstva i akvakulture navedenih u Prilogu I. Uredbe (EU) br. 1379/2013 Europskog parlamenta i Vijeća od 11. prosinca 2013. |
| Primarna poljoprivredna proizvodnja | Proizvodnja proizvoda iz tla ili stočarstva navedenih u Prilogu I. Ugovora bez obavljanja dodatnih radnji kojima bi se promijenila priroda tih proizvoda. |
| Prerada poljoprivrednih proizvoda | Svako djelovanje na poljoprivrednom proizvodu čiji je rezultat proizvod koji je i sâm poljoprivredni proizvod, osim djelatnosti na poljoprivrednim dobrima koje su neophodne za pripremu životinjskih ili biljnih proizvoda za prvu prodaju. |
| Postupak dodjele bespovratnih sredstava u obliku vaučera | Sveobuhvatni postupak odabira projektnih prijedloga koji se sastoji od:   1. Administrativna provjera, provjera prihvatljivosti prijavitelja, projekta, aktivnosti i troškova te ocjenjivanje kvalitete 2. Izdavanje vaučera |
| Potpore djelatnostima povezanima s izvozom u treće zemlje ili države članice | Potpore izravno povezane s izvezenim količinama, uspostavom i radom distribucijske mreže ili ostalim tekućim troškovima povezanima s izvoznom djelatnošću. |
| Projekt | Pojedina aktivnost, skupina aktivnosti ili nekoliko skupina aktivnosti ograničeni vremenom i mjestom i usmjereni k postizanju određenog cilja za koji se traži ili koristi potpora.  Projekt za financiranje odabire Upravljačko tijelo OP-a, ili se odabire pod njegovom nadležnošću, a u skladu s kriterijima koje je utvrdio Odbor za praćenje (OzP), a provodi ga korisnik. Provedbom projekata omogućuje se ostvarenje ciljeva pripadajuće prioritetne osi. |
| Pružatelj usluga | Pružatelj usluga je pravna ili fizička osoba koja je, prema nacionalnom zakonodavstvu Republike Hrvatske ili druge države članice ovlaštena ili registrirana za pružanje usluge koja je predmet vaučera i kao takva upisana u relevantne registre, ili (u nedostatku formalnih registara) mogućnost pružiti uslugu određene kvalitete dokazuje referencama.  Pružatelje usluga odabire se na temelju javno objavljenog poziva za iskaz interesa, odnosno na temelju pravila o javnoj nabavi (ako je primjenjivo) ili, ako je riječ o pružatelju usluge koje na temelju propisa jedini izvršava određenu djelatnost ( što ne predstavlja sužavanje tržišnog natjecanja i odstupanja od pravila (javne) nabave), po osnovi te činjenice, što će se odrediti u Pozivu. Na opisani način utvrđuje se lista pružatelja usluga, s koje će korisnici vaučera imati pravo odabrati odgovarajućeg pružatelja usluga, ili će to, za konkretnu prijavu, uvažavajući prijavu, napraviti nadležno tijelo. |
| Sektor ribarstva i akvakulture | Sektor gospodarstva koji obuhvaća sve aktivnosti proizvodnje, prerade i trženja proizvoda ribarstva i akvakulture sukladno Uredbi (EU) br. 1379/2013 Europskog parlamenta i Vijeća od 11. prosinca 2013. o zajedničkom uređenju tržišta proizvodima ribarstva i akvakulture, izmjeni uredbi Vijeća (EZ) br. 1184/2006 i (EZ) br. 1224/2009 i stavljanju izvan snage Uredbe Vijeća (EZ) br. 104/2000 (SL L 354, 28.12.2013., str. 1). |
| Stavljanje na tržište poljoprivrednih proizvoda | Držanje ili izlaganje u cilju prodaje, ponuda na prodaju, isporuka ili bilo koji drugi način stavljanja na tržište, osim prodaje preprodavateljima i prerađivačima koju obavlja primarni proizvođač i svih djelatnosti povezanih s pripremom proizvoda za takvu prvu prodaju; prodaja krajnjim potrošačima koju obavlja primarni proizvođač smatra se stavljanjem na tržište ako se odvija u zasebnim, za to predviđenim prostorijama. |
| Tradicijski obrt | Tradicijski obrti su obrti za koje je potrebno posebno poznavanje zanatskih vještina i umijeća u obavljanju djelatnosti te koji se obavljaju pretežnim udjelom ručnog rada, a koji se tehnikama proizvodnje i rada, namjenom i oblikom oslanjaju na obrasce tradicijske kulture, pa u tom smislu mogu simbolizirati lokalni, regionalni ili nacionalni identitet. |
| Trajni poziv | Trajni poziv na dostavu projektnih prijedloga je modalitet provedbe otvorenog i ograničenog postupka, u kojemu postupak dodjele započinje zaprimanjem prvog(ih) projektnog prijedloga, a rok za podnošenje istih ističe danom odobravanja projektnih prijedloga koji udovolje kriterijima iz postupka vrednovanja, i kojima se iscrpljuju raspoloživa financijska sredstva. |
| Troškovi | Troškovi su u novcu izražene količine resursa, upotrijebljene u svrhu ostvarenja jednog ili više ciljeva projekta. |
| Umjetnički obrti | Umjetnički obrti su obrti koji se odlikuju proizvodima i uslugama visoke estetske vrijednosti, dizajnom, likovnim i drugim rješenjima uz naglašenu kreativnost i individualnost majstora obrta –umjetnika. |
| Vaučer | Vaučer je isprava koju izdaje PT1, kojom se obvezuje pružatelju usluga (u slučaju primjene Metode isplate Pružatelju usluge) platiti njegove usluge pružene korisniku potpore. Vaučer se isplaćuje zakonitom imatelju vaučera. |
| Znakovi kvalitete | Pojam znakovi kvalitete odnosi se na znakove:  „Hrvatska kvaliteta“, „Izvorno hrvatsko“, "Tradicijski obrt" i "Umjetnički obrt" |

# POPIS KRATICA

|  |  |
| --- | --- |
| EFRR | Europski fond za regionalni razvoj |
| EK | Europska komisija |
| ESIF | Europski strukturni i investicijski fondovi |
| EU | Europska unija |
| GFI-POD | Godišnje financijsko izvješće |
| KO | Kriteriji odabira |
| KP | Kriteriji prihvatljivosti |
| Komisija | Komisija za odlučivanje o prigovorima |
| MRRFEU | Ministarstvo regionalnoga razvoja i fondova Europske unije |
| MSP | Mikro, mala i srednja poduzeća |
| NN | Narodne novine |
| NOJN | Neobveznici javne nabave |
| Odbor | Odbor za odabir projekata |
| OPKK | Operativni program Konkurentnost i kohezija 2014. - 2020. |
| PDP | Poziv na dostavu projektnih prijedloga |
| PDV | Porez na dodanu vrijednost |
| Postupak dodjele | Postupak dodjele bespovratnih sredstava |
| Potpora | financijska potpora |
| Poziv | Poziv na dostavu projektnih prijedloga „CERTIFIKACIJOM PROIZVODA DO TRŽIŠTA“ |
| Program *de minimis* | Program dodjele potpora male vrijednosti (KLASA: xxxx, URBROJ: xxxx od xy.xx.xxxx.) |
| PT1 | Posredničko tijelo 1 razine - Ministarstvo gospodarstva, poduzetništva i obrta |
| PT2 | Posredničko tijelo 2 razine - Hrvatska agencija za malo gospodarstvo, inovacije i investicije |
| SF MIS | Integrirani informacijski sustav za upravljanje Kohezijskim fondom i strukturnim fondovima |
| SL | Službeni list (Europska unija) |
| Sporazum o partnerstvu | Sporazum o partnerstvu između Republike Hrvatske i Europske Komisije za korištenje EU strukturnih i investicijskih fondova za rast i radna mjesta u razdoblju 2014.-2020. |
| Upute | Upute za prijavitelje |
| *de minimis* Uredba | Uredbe Komisije (EU) br. 1407/2013, оd 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore objavljenoj u Službenom listu Europske unije 24. prosinca 2013. godine, serija L 352. |
| Uredba 651/2014 | Uredba Komisije (EU) br. 651/2014 оd 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora |
| UT | Upravljačko tijelo, Ministarstvo regionalnoga razvoja i fondova EU-a |
| ZJN | Zakon o javnoj nabavi |
| ZNP | Zajednička nacionalna pravila |

1. Pojam znakovi kvalitete u ovom Pozivu obuhvaća znakove: „Hrvatska kvaliteta“, „Izvorno hrvatsko“, "Tradicijski obrti" i "Umjetnički obrti " – za dodatna pojašnjenja vidjeti pojmovnik. [↑](#footnote-ref-2)
2. Partner je svaka pravna osoba javnog ili privatnog prava, uključujući osobe privatnog prava registrirane za obavljanje gospodarske djelatnosti i subjekte malog gospodarstva, kako su definirani u članku 1. Priloga Preporuci Europske komisije 2003/361/EZ, koja koristi dio projektnih sredstava i sudjeluje u provedbi projekta. [↑](#footnote-ref-3)
3. **Teško kršenje ugovora** obuhvaća situacije: (a) ako je nadležno tijelo od Prijavitelja u svojstvu Korisnika za drugi projekt financiran kroz neki drugi postupak dodjele zatražilo **povrat svih dodijeljenih sredstava**; ili (b) ako je nadležno tijelo **jednostranom odlukom raskinulo** Ugovor o dodjeli bespovratnih sredstava. [↑](#footnote-ref-4)
4. Postupak dodjele obuhvaća razdoblje od zaprimanja projektnog prijedloga do donošenja konačne obavijesti prijavitelju o predmetnom projektnom prijedlogu, o čemu će prijavitelj biti obaviješten pisanim putem/elektronskom poštom. [↑](#footnote-ref-5)
5. Vidjeti pojmovnik [↑](#footnote-ref-6)
6. Pravovremenost prigovora se ocjenjuje prema istim pravilima kao i pravovremenost podnošenja projektnih prijedloga na poziv na dodjelu bespovratnih sredstava. [↑](#footnote-ref-7)
7. Rok od **30** dana u kojem je potrebno provesti postupak dodjele se računa od dana zaprimanja projektnog prijedloga, ne rješenja kojim je odlučeno po prigovoru prijavitelja te se u odnosu na kasnije zaprimljene projektne prijedloge ne obustavlja postupak. Ako zbog opravdanih razloga, u odnosu na projektni prijedlog koji se ponovo razmatra, nije moguće dovršiti postupak dodjele u zadanom roku, potrebno je o navedenom obavijestiti Upravljačko tijelo te predložiti i obrazložiti potrebu za produljenjem rokova. Rok od **30** dana ne uključuje onaj broj kalendarskih dana koji je protekao od podnošenja prigovora do donošenja odluke o prigovoru. To je razdoblje od dana zaprimanja prigovora u Upravljačkom tijelu do datuma rješenja kojim je odlučeno o prigovoru, koje razdoblje mora biti unutar najduljeg utvrđenog razdoblja roka mirovanja od 45 radnih dana. Rok nastavlja teći sljedećega dana od dana kada je nadležno tijelo primilo rješenje na temelju kojeg mora ponovo razmotriti projektni prijedlog (ako je rješenje poslano i službenim putem i putem elektronske pošte tada je za računanje početka ponovnog tijeka roka bitan dan kada je rješenje prvi put zaprimljeno, neovisno kojim putem), pri čemu se vrijeme proteklo od podnošenja prigovora ne uračunava u ukupno trajanje roka. [↑](#footnote-ref-8)
8. Vijeće Europske unije 10917/06 Obnovljena strategija održivog razvoja Europske unije [↑](#footnote-ref-9)